Objavljeno u kategoriji BiH na 09.11.2018 16:41:57\n(Patria) - U završnim riječima Lejla Čović, advokatica Nasera Orića zatražila je danas od Apelacionog odjeljenja Suda BiH da donese oslobađajuću presudu po svim tačkama optužnice Tužilaštva BiH koja ga tereti za ratne zločine na području općine Srebrenica tokom 1992. godine.\n- Časni Sude, nisam kriv, optužnica je protiv mene montirana na iskazu lažnog svjedoka, i kao što jedan pisac reče: "Vaša sablja, moja glava", na Vama je da odlučite - rekao je Orić i poklonio se Sudskom vijeću.\n- Kada je u pitanju optužnica, odnosno njen činjenični opis, svojstvo optuženih, kao i kvalifikacija djela koja im se stavlja na teret, odbrana smatra da Tužilaštvo, kako tokom prvostepenog tako i tokom drugostepenog postupka, ništa od toga nije uspjelo dokazati, izuzev da je u relevantnom periodu postojao oružani sukob – kazala je Čović.\n- Ako Tužilaštvo tvrdi da je odbrana pogrešno tvrdila da se optužnica zasniva samo na iskazu ovog svjedoka, onda se osnovano postavlja pitanje zbog čega je Tužilaštvo cijeli svoj sadržaj završnih riječi posvetilo upravo zaštićenom svjedoku O1 i baziralo se gotovo isključivo na njegovom iskazu.\n- Kada je saslušavan pred ovim Vijećem i pitan na okolnosti razlika u iskazu koje su se pojavile pred ovim Vijećem, svjedok nije imao objašnjenja. Ova odbrana mu je tokom unakrsnog ispitivanja predočila brojne razlike u njegovim iskazima, ne samo tokom istrage, već brojne razlike u odnosu na njegov iskaz koji je dao pred prvostepenim vijećem u odnosu na iskaz koji je dao pred Apelacionim vijećem – istakla je između ostalog Čović.


Kazne za nepredaju finansijskih izveštaja | Creative Finance\nKazne za nepredaju finansijskih izveštaja\n13 aprila, 2022by Stefan0\nZakon o računovodstvu („Sl.glasnik RS“ br.73/2019 i 44/2021) reguliše rokove dostavljanja finansijskih izveštaja za javno objavljivanje, tako da su pravna lica, odnosno preduzetnici bili dužni da za statističke potrebe i radi javnog objavljivanja dostave Agenciji za privredne registre do 31. marta finasijske izveštaje oni koji su imali promet odnosno izjave o neaktivnosti. Postavlja se pitanje šta se dešava sa onim privrednim subjektima koji nisu predali u roku finansijske izveštaje i kakve su kazne za nepredaju finansijskih izveštaja?\nKoji su to propisi koji se krše i koje sankcije su predviđene u tim slučajevima. Pre svega rokovi za predaju finansijskih izveštaja regulisana je Zakonom o računovodstvu u članu 44. stavu 1, tako da se na istom mestu u članu 57. u stavu 1 u tački 22 kaže: „Novčanom kaznom od 100.000 do 3.000.000 dinara kazniće se za privredni prestup pravno lice, ako: 22)\nne dostavi Agenciji finansijske izveštaje, dokumentaciju uz finansijske izveštaje i Statistički izveštaj radi javnog objavljivanja, na način i u rokovima propisanim ovim zakonom (čl. 44-46.);“\nPo istom pitanju u članu 58. su utvrđene kazne za preduzetnike su od 100.000 do 500.000 dinara za ovaj privredni prekršaj. Kada je u pitanju Zakon o privrednim društvima i on sadži kaznene odredbe za privredne prestupe, ali i za neka krivična dela. Odgvornost za ne blagovremenu predaju finansijskog izveštaja i obaveštenje o razvrstavanju pravnog lica snosi direktor privrednog društva. Treba napomenuti da angažovanje preduzetnika ili pravnog lica kome je povereno vođenje računovodstva na osnovu zaključenog ugovora o pružanju računovodstvenih usluga, je u ugovormo odnosu sa pravnim licem i ne moze odvarati za izvršenje ili ne izvršenje predmetnih privrednih prestupa.\nObavezu blagovremenog sastavljanja i predavanja finansijskog izveštavanja ima isključivo direktor društva kao odgovorno lice, odnosno kao lice kome su povereni poslovi iz oblasti finansijskog poslovanja u pravnom licu, što je u određeno u članu 8 Zakona o privrednim prestupima.\nU najčešćem broju slučajeva pored kazne za privredni subjekt prema Zakonu o privrednim prestupima kazna za privredni prekršaj se odnosi i na odgvorno lice u pravnom licu.\nZakon o privrednim društvima odredbama člana 225. stav 1 propisuje da je direktor društva sa ograničenom odgovornošću odgovoran za uredno vođenje poslovnih knjiga, dok istom odredbom u stavu 2 se kaže de je direktor odgovoran i za tačnost podataka u finansijskim izveštajima.\nPostavlja se često pitanje ko obezbeđuje primenu propisa o nepredaju finansijskih izveštaja, neka sveobuhvatna institucija ne postoji.\nMedjutim, jasna je podela između mehanizma Agencije za privredne registre i Privrednog suda.\nAgencija za privredne registre zadužena je za prikupljanje finansijskih izveštaja. U slučaju da preduzeće ne dostavi izveštaj na vreme, to se automatski unosi u Registar podataka privrednih subjekata. Agencija pred Privrednim sudom pokreće prekršajni postupak zbog kašnjenja ili ne predaje finanansijskih izveštaja. Agencija ja u 2020.godini prema njihovom godišnjem izveštaju podnela vise od 10.831 prekršajnih prijava za kršenje roka nepredaje finansijskih izveštaja.\npreviousAutorska naknada i ugovori o izbegavanju dvostrukog oporezivanja (UIDO)\nnextPorez na dobit pravnih lica u Srbiji


RAK traži sastanak sa telekomima: Žele pojeftinjenje telefonskih usluga - Biznis Info\nRAK traži sastanak sa telekomima: Žele pojeftinjenje telefonskih usluga\nBy BiznisInfo on\t 06/02/2016 Vijesti u fokusu\nRukovodstvo Regulatorne agencije za komunikacije BiH (RAK) zatražilo je jučer od predstavnika BH Telecoma, Telekoma Srpske i Hrvatskih telekomunikacija Mostar, da smanje cijene svojih usluga. Zahtjevi se odnose na korisnike usluga mobilne i fiksne telefonije, piše Faktor.\n– Na osnovu zaključaka sa sjednice Zastupničkog doma PSBiH održane 12. januara 2016. godine, Agencija je pokrenula proces definisanja kratkoročnih mjera koje imaju za cilj poboljšanje uslova za krajnje korisnike, te jačanje konkurencije na tržištu mobilne telefonije. Telekom operateri su obavezani da se u roku od 14 dana izjasne o predloženom nacrtu mjera – rekla je portparolka RAK-a Amela Odobašić za Faktor.\nNa pomenutoj sjednici Zastupničkog doma PSBiH zaključeno je da građani BiH plaćaju najveće cijene usluga u mobilnoj telefoniji. Zbog toga je RAK-u dat rok od 90 dana da osigura usklađivanje cijena u mobilnoj telefoniji sa onima u regionu.\nOsnovni zahtjev koji je na ovom sastanku postavljen pred telekom operatere je da se smanji cijena pretplate za postpaid korisnike. Cijena bi trebala biti smanjena tako da telekom operateri praktično plate PDV o svom trošku. To znači da bi sadašnja visina pretplate bez obračunatog PDV-a trebala postati cijena pretplate sa PDV-om.\nTakođer, od telekoma se traži da korisnicima ponude i korisnički paket sa maksimalnom visinom pretplate, sa PDV-om, od 10 KM, u koji će biti uključeno i 50 minuta razgovora i 50 SMS poruka.\nPozivi iz mobilne prema drugoj fiksnoj mreži trebao bi se obavljati po istoj cijeni kao i razgovor prema vlastitoj fiksnoj mreži, odnosno da se izjednače cijene poziva prema bilo kojoj fiksnoj mreži.\nCijene poziva prema inostranstvu ne bi smjele biti veće od granične cijene govorne usluge u međunarodnom saobraćaju.\nAko telekomi naplaćuju uspostavu poziva, kao obračunsku jedinicu moraju uzeti vremenski period od jedne sekunde.\nOno što će možda i najviše obradovati korisnike prepaid mobilne telefonske usluge je da RAK traži da rok važenja doplate, nakon aktivacije ili nakon nadopune bilo kojim iznosom, treba trajati 90 dana. Trenutno taj rok zavisi od visine dopune.\nŠto se tiče fiksne telefonije, od operatera su zatražene samo dvije stvari, a to je da se izjednače cijene poziva prema svim fiksnim mrežama, te da cijena poziva pri drugim mobilnim mrežama bude jednaka cijeni prema vlastitoj mobilnoj mreži i cijeni terminacije u mobilne mreže.


But, I'm An American - Dan u Beogradu\nNaslovna » Izlasci » Izložbe » But, I’m An American\nAh Neša 3. juni 2011. Izložbe Postavite komentar\nU Likovnoj galeriji KCB (Knez Mihailova 6), od 7. (19.00) do 30. juna, biće otvorena izložba Daniela Rotbarta (Rothbart). Njujorški umetnik prikazaće instalaciju „But, I’m An American“ (Ali ja sam Amerikanac) koja se sastoji od kolaža na digitalnom printu, realizovanih 1996/97 godine.\nNa duhovit i ironičan način Rotbart koristi kolaž da „promoviše“ nacionalnu umetnost koristeći vizuelne elemente iz Holivuda i američke popularne kulture. Kroz pažljivo odabrane označitelje, umetnik se kritički osvrće na određene američke mitove kao što su ekspanzija Divljeg zapada, jedinstvo američke porodice i patriotizam. Takođe će biti prikazan video rad „Medijacija/Meditacija, 2003“, koji se sastoji od performansa/naracije italijanskog kritičara Akile Bonito Olive. (DuB)\nPrethodni The Cult: lista pesama\nSledeći Belgrade Sport Fest 2011


Najveće jutjub zvezde regiona izazvale apsolutnu histeriju u Beogradu : Nadlanu.com\nObjavljeno 1. okt 2018. / 16:35:32\nVikend za nama protekal je u znaki Jutjuba, jer je 29. i 30. septembra održan mts Balkan Tube Fest - najveći festival Youtube kulture na ovim prostorima.\nViše od 70 jutjub zvezda družilo se sa hiljadama fanova, koji su do poslednjeg mesta napunili beogradsku Kombank Dvorani. Osim pesme, igrica i izazova, tokom BTF-a razgovaralo se i o veoma važnim temama, poput bezbednosti u saobraćaju, vršnjačkog nasilja i cyber bullying.\nNajveće interesovanje posetilaca izazvao je Baka Prase, trenutno najveća jutjub zvezda u regionu, kao i Marija Žeželj, An Na, Nadja Stanojević, Andrija Jo, Lea Stanković, Choda, Najbolji ortaci, Ruža Rupić, Anastasija Grujić, Dule PC Axe, Kovalska, Cile, Španjolka Dženi Martin, Amerikanka Lindzi Džej i mnogi drugi, a BTF himna, koja je objavljena dan pred početak festivala, već je na 3. mestu trending liste na Youtube.\nPartneri festivala - MTS, Schneider Electric, Fanta, Zlatiborac, McDonalds, Pringles, Nescafe, Opel, Car Go, Plazma, MSI i drugi priredili su brojne aktivacije za posetioce, što je značajno doprinelo tome da ova luda žurka traje dva dana bez prestanka.\nBalkan Tube Festjutjubmtsyoutube


drugi svetski rat Arhive - Dan u Beogradu\nNaslovna » Arhive po tagovima: drugi svetski rat\nArhive po tagovima: drugi svetski rat\nDani slobode u Beogradu 2021.\n2. oktobar 2021. Akcije 0\nDani slobode je tradicionalna manifestacija u organizaciji Grada Beograda od 20. oktobra do 8. novembra 2021, koja slavi dva datuma oslobođenja Beograda.\nDogađaji povodom osam decenija od bombardovanja Beograda u II svetskom ratu\n5. april 2021. Akcije 0\nIzložba „Obeležavanje 6. aprila 1941 – 80 godina od bombadovanja Beograda“ biće svečano otvorena u utorak, 6. aprila 2021. u 13.00.\nKultura sećanja: Info tabla o logoru „Topovske šupe“\n5. januar 2021. Obrati pažnju! 0\nIspred nekadašnjeg nacističkog logora „Topovske šupe“ postavljena je info tabla sa podacima o ovom logoru, koji je bio aktivan od avgusta do novembra 1941.\nDan sećanja na stradanje Narodne biblioteke Srbije – 6. april\n6. april 2020. Obrati pažnju! 0\nDan sećanja na stradanje Narodne biblioteke Srbije u Drugom svetskom ratu biće obeležen danas, u ponedeljak, 6. aprila 2020.\nDani slobode 2019: Dani oslobođenja u Beogradu u Prvom i Drugom svetskom ratu\n17. oktobar 2019. Akcije 0\nDani slobode 2019 je manifestacija kojom će biti i ove godine obeležen Dan oslobođenja Beograda u Prvom i Drugom svetskom ratu.\n10. septembar 2018. Akcije 0\n73 godine od oslobođenja Beograda u Drugom svetskom ratu\n10. oktobar 2017. Akcije 0\nU četvrtak i petak, 19. i 20. oktobra, bogatim programom biće obeleženo 73 godine od oslobođenja Beograda u Drugom svetskom ratu.\nUništena bomba iz Drugog svetskog rata\n6. februar 2017. Obrati pažnju! 0\nAvio bomba iz Drugog svetskog rata pronađena na gradilištu „Beograd na vodi“ uništena je bez ikakvih posledica po živote građana i imovinu.


O uvođenju reda u stranci, mogućim koalicijama GO SNS odlučuje 29. decembra\nDecembar 25, 2019 16:48\nPredsednik Srbije Aleksandar Vučić izjavio je da će tek posle Glavnog odbora SNS 29. decembra moći da odgovori na to sa kime će ta stranka ići na redovne izbore na proleće, odnosno na pitanje - "moguće koalicije ili ne".\n"Mislim i dalje isto: svi drugi da sutra imaju za jednog poslanika više - za 15 minuta bi se dogovorili da nas smene. I to sam govorio i pre dve, i četiri i šest godina", rekao je Vučić.\nKaže da je ljude u SNS zamolio na Predsedništvu stranke da se uzdrže od kritika koalicionih partnera, te da od njih, iskreno, nije ni očekivao da štite i brane pozicije SNS.\n"Ako nismo dovoljno sposobni da se odbranimo od onih najgorih u našoj zemlji, onda ne treba ni da postojimo", naglasio je Vučić.\nImamo vrlo korektnu saradnju sa SPS i rekao sam mojima u stranci - "nemojte da napadate lake teme i lake mete, kao što su Boško Obradovića i SPS", kaže Vučić.\n"Već tajkune i protivnike, one koji imaju medijsku moć. E, to nećete, zato što hoćete da samo Vučić bude izložen progonu i da bude na naslovnim stranama. Naučite da trpite, nemojte da birate lake teme, a da se dodvoravate velikim tajkinima, Đilasu, Šolaku, Miškoviću i ostalima. Ako hoćete da se borite, onda se borite kako treba, a ne da se u stvari ne borite i da mi mažete oči time što ćete da date neku izjavu o Obradoviću i Dačiću", poručio je lider SNS.\nDodao je da će se na GO stranke razgovarati o tome kako bi se uvelo malo reda u SNS.\n"Kada to kažem mislim- neka razmisle možda ti ljudi koji su mnogo hrabri da kritikuju te koje je lako kritikovati. Možda su popularniji i imaju veću podršku u SNS nego ja. Ne bih to isključio", dodao je Vučić.\nIstiče da je trenutno fokusiran na pripremu programa "Srbija 2025" i da će sutra ujutru oko toga imati konačni sastanak sa predstavnicima Svetske banke.\nVučić je rekao da je i noćas imao sastanke sa saradnicima oko tog programa sve do ranih jutarnjih sati.\nPredsednik kaže da je cilj da nove strukturne reforme ne da pogode narod, već ministre i direktore javnih preduzeća.\nVulin: Đilas da ne gazi po radu onih koji Srbiju i njega čuvaju 9\nStefanović: Đilas se bavi političarenjem u ovo vreme 6\nLajčak će biti Specijalni predstavnik za dijalog Beograda i Prištine 18\nBrnabić ošto odgovorila Biltu 11\nVučić podržao dogovor Trampa i Sija 12


UAIS » Pismo članovima UAIS – Doc. dr Vojislava Nešković, predsednik UAIS\nPismo članovima UAIS – Doc. dr Vojislava Nešković, predsednik UAIS\nsreda, 18. mart 2015. Dešavanja\nPoštovane i drage kolege anesteziolozi,\nNa Vojnomedicinskoj akademiji u Beogradu je 20.02.2015 god. održana izborna skupština našeg Udruženja anesteziologa i intenzivista Srbije (UAIS), sazvana od strane prethodnog Predsednika, Pukovnika.prof.dr Predraga Romića.\nOvo je bila redovna Izborna skupština, koja se održava svake četvrte godine, po isteku mandata prethodno izabranog Predsedništva i Predsednika udruženja.\nRezultat ovih izbora jeste novoizabrano Predsedništvo koje broji 11 članova u sledećem sastavu:\n1) Doc.dr Vojislava Nešković (Predsednik)\n2) Doc.dr Nebojša Lađević (Potpredsednik)\n3) Prof.dr Radmilo Janković\n4) Doc.dr Milić Veljović\n5) Doc.dr Dušica Stamenković\n6) Prof.dr Nada Popović\n7) Prof.dr Dušica Simić\n8) dr Miodrag Milenović\n9) Prof.dr Jasna Jevđić\n10) Prof.dr Ljiljana Gvozdenović\n11) Ass.dr Gordana Jovanović\nPored ovih redovnih članova, pukovnik. prof. dr Predrag Romić je, kao prethodni predsednik, kooptiran kao dvanaesti član, dok je prof.dr Dragan Vučović izabran za počasnog člana Predsedništva.\nKao novi Predsednik UAIS, na samom početku svog mandata, želim da Vas obavestim o prvim koracima i planovima novo-izabranog Predsedništva.\nPoslednjih godina, iako relativno malo udruženje koje predstavlja oko 1000 anesteziologa iz Srbije, koliko nas ukupno ima, UAIS je postao prilično vidljiv u svojim aktivnostima u zemlji a i u Evropi. Naši članovi su postali prepoznatljivi predstavnici u nekoliko komiteta u Evropskom udruženju anesteziologa (ESA). U isto vreme, UAIS je pokrovitelj gotovo svih stručnih sastanaka koji se održavaju u našoj zemlji. Najveći skupovi, kao što su Kongres (poslednji održan u oktobru prošle godine) i Anglo – srpski dani, predstavljaju najveće aktivnosti našeg udruženja. Uključili smo se i u najznačajnije edukativne aktivnosti ESA, kao što su OLA (On line assessment) i prvi, pismeni deo Evropskog ispita iz anestezije i intenzivne terapije (EDAIC), koji se sada održavaju i u našoj zemlji.\nSmatram da je potrebno osavremeniti organizaciju UAIS što će omogućiti transformaciju u moderno evropsko udruzenje, koje u potpunosti štiti interese članstva i obezbedjuje razvoj naše profesije. Shodno tome, prva važna aktivnost koju će Predsedništvo preduzeti, biće promena statuta udruženja. Formirana je komisija od tri člana, u sastavu: prof.dr Radmilo Janković, doc.dr Nebojša Lađević , i doc. dr Vojislava Nešković, čiji je zadatak da napravi predlog novog statuta i organizacije udruženja.\nPored osavremenjivanja, naš cilj jeste da članovi UAIS, a to su zapravo svi anesteziolozi (uključujući i lekare na specijalizaciji) koji žive i rade u Srbiji, počnu da aktivno učestvuju u životu i aktivnostima udruženja i da ga dožive kao pravog predstavnika svoje struke na ovim prostorima.\nTrudićemo se da Vas o svim predlozima, promenama i rešenjima blagovremeno obavestimo, objavljivanjem svih releventnih informacija na našem sajtu (http://www.uais.rs), zbog čega Vas sve ohrabrujem da ga pratite i aktivno koristite.\nUkoliko imate sopstvene predloge, želje ili ideje kako da se unaprede organizacija ili aktivnosti UAIS, molimVas da ih pošaljete meni (vojkan43@gmail.com) ili na zvanične adrese udruženja (saaioffice@gmail.com, info@uais.rs). Sve Vaše predloge ćemo pažljivo razmotriti I pokušati da ih podržimo, odnosno ugradimo u novi statut udruženja.\nSa iskrenom željom da će UAIS u narednom periodu nastaviti da se razvija na zadovoljstvo članstva, nadam se da će novo Predsedništvo opravdati ukazano poverenje.


Guvernernerka Tabaković Evopskoj centralnoj banci predstavila prednosti IPS NBS sistema plaćanja - Naša Mesta\nNaslovna Naše finansije Guvernernerka Tabaković Evopskoj centralnoj banci predstavila prednosti IPS NBS sistema plaćanja\nGuvernernerka Tabaković Evopskoj centralnoj banci predstavila prednosti IPS NBS sistema plaćanja\nGuverner Narodne banke Srbije, Jorgovanka Tabaković sa saradnicima učestvovala je na godišnjem bilateralnom dijalogu sa Evropskom centralnom bankom. U ime Evropske centralne banke dijalog je vodio gospodin Fabio Panetta, član Izvršnog odbora Evropske centralne banke zadužen za međunarodne i evropske odnose, operacije na tržištu i nadzor platnih sistema.\nNarodna banka Srbije predstavila je prednosti IPS NBS sistema čiji je Narodna banka Srbije operator, koji je pušten u rad 22. oktobra 2018. godine kao prvi sistem za instant plaćanja na Balkanu.\nOvim sistemom omogućeno je da korisnici vrše prenos sredstava u bilo koje doba dana, 365 dana godišnje putem standardnih kanala za iniciranje transakcija (šaltera banaka, aplikacija za mobilno i elektronsko bankarstvo), plaćaju račune skeniranjem NBS IPS QR koda sa računa izdavaoca putem aplikacije za mobilno bankarstvo, vrše instant plaćanja na fizičkim i internet prodajnim mestima.\nNarodna banka Srbije je 16. novembra omogućila i svim zainteresovanim izdavaocima računa (npr. javnim komunalnim preduzećima) da putem internet stranice generišu ili validiraju NBS IPS QR kod.\nFoto> Pixabay.com/ Sigurnije је sa bar kodom\nNarodna banka Srbije će nastaviti sa aktivnostima na daljem unapređenju platnog sistema u Republici Srbiji i razvoju funkcionalnosti IPS NBS sistema, i uskoro će, u saradnji sa učesnicima sistema omogućiti DeepLink opciju za instant plaćanja na internet prodajnim mestima, a u martu 2021. predstaviti i opciju prenosa novca samo na osnovu poznavanja broja mobilnog telefona primaoca.\n„Zadovoljstvo mi je što smo danas govorili o inovacijama, jer to pokazuje koliko smo kao regulatori, ali i katalizatori promena, radili i uradili. Modernizacija i unapređenje platnog sistema u Republici Srbiji je naše strateško opredeljenje više od pola decenije. Sprovodili smo značajne reforme i preduzimali brojne aktivnosti, i danas naši privrednici i građani imaju modernije finansijske usluge, mogu lakše, jeftinije i sigurno da vrše transakcije. Aktuelna kriza uzrokovana pandemijom COVID-19 samo je pojačala svest da su nove tehnologije i efikasniji poslovni procesi dobrodošli i uvek potrebni u svim sferama modernog bankarstva“, ocenila je guverner Tabaković.\nPredstavnicima ECB je ukazano da je NBS od početka krize delovala proaktivno i adekvatno koristeći niz monetarnih mera i instrumenata koji su omogućili brzo i efikasno snabdevanje bankarskog i privrednog sektora neophodnom jeftinom likvidnošću.\nPosebno je istaknuto da je Srbija ovu krizu dočekala ekonomski pripremljena i ojačana, sa više nego adekvatnim deviznim rezervama koje je NBS tokom prethodnih godina povećavala, između ostalog, i za ovakve situacije. Istaknuti su i pozitivni efekti mera koje su preduzete u cilju olakšavanja položaja dužnika, sa posebnim osvrtom na rezultate u primeni moratorijuma na otplatu kredita.\nOčuvana visoka kapitalizovanost i likvidnost bankarskog sektora, istorijski najniži nivo problematičnih kredita uz nastavak dvocifrenih stopa rasta kreditne aktivnosti potvrda su očuvane stabilnosti i spremnosti bankarskog sektora Republike Srbije da odgovori svim izazovima u trenutnim vanrednim okolnostima uz obezbeđenje povoljnih uslova finansiranja privrede i građana.\nOdržavanjem današnjeg sastanka nastavljena je dugogodišnja tradicija dobrih odnosa NBS i ECB-a. Prvi bilateralni dijalog održan je 14. jula 2014. u Frankfurtu, kada su, na marginama sastanka, tadašnji predsednik Evropske centralne banke, Mario Dragi i guverner Narodne banke Srbije, Jorgovanka Tabaković potpisali Sporazum o saradnji u oblasti sprečavanja falsifikovanja i otkrivanja falsifikovanih novčanica evra u Srbiji. Intenzivni bilateralni dijalozi se jednom godišnje održavaju u Frankfurtu ili Beogradu.\nPrethodni tekstUskoro otvaranje prve javne ekološke garaže u Kragujevcu\nSledeći tekstSinergija 20 – Kako na pravi način digitalizovati poslovanje?\nNovosadska skupština usvojila završni račun\nPočeo novi način plaćanja u Srbiji


Uspon i pad biodizela u Srbiji | Energija\nUspon i pad biodizela u Srbiji\nObjavljeno 31. jula 2008. 31. jula 2008. energija\n[29/06/07] Prva fabrika biodizela u Srbiji puštena u rad\nŠid/Novi Sad, 27. jun – Predsednik Izvršnog veća Vojvodine mr Bojan Pajtić danas je u Šidu svečano pustio u rad novoizgrađenu fabriku za proizvodnju biodizela – prvu u Srbiji i u jugoistočnoj Evropi, u vlasništvu holdinga „Victoria group“ – jedne od vodećih kompanija u oblasti agara.\nU fabriku „Victoriaoil“ u Šidu, „Victoria group“ je investirala 20 miliona evra i planira se godišnja proizvodnja oko 100 hiljada tona biodizela namenjenog, pre svega, srpskom tržištu – gradskim javnim preduzećima, zemljoradničkim zadrugama i udruženjima, transportnim firmama, sa tendencijom da se biodizel nađe i u maloprodaji na benzinskim pumpama. Postrojenja rafinerije su izgrađena po nemačkoj Lurgi tehnologiji, u njima će se proizvoditi biodizel koji zadovoljava najviši evropski standard, što omogućava njegov plasman i na tržište Evropske unije.\nInače, prednosti biodizela koji se proizvodi od suncokreta, uljane repice i soje jeste činjenica da predstavlja obnovljiv izvor energije, za razliku od fosilnih goriva. Neuporedivo manje zagađuje atmosferu i tako smanjuje efekte „staklene bašte“. Bolje sagoreva u motorima i razgrađuje se prirodnim putem i cena mu je manja od evro-dizela.\nZa upotrebu biodizela zalažu se sve zemlje – potpisnice Kjoto protokola, a EU je propisala svojim članicama da na tržištu do 2010. godine treba da obezbede skoro šest odsto biodizela i ostalih obnovljivih izvora energije. Srbiji tek predstoji donošenje strateških dokumenata u ovoj oblasti, mada je upotreba obnovljivih goriva već dve godine naša obaveza koja proizilazi iz Sporazuma o energetskoj zajednici, potpisanog u Atini 2005. godine.\n– „Victoriaoil“ na najkonkretniji način dokazuje da Vojvodina i Srbija jesu Evropa. Sa kapacitetom od 100 hiljada tona godišnje, ona predstavlja i potencijalno velikog izvoznika, ali i višestruko važan ekonomski faktor razvoja naše zemlje – rekao je vojvođanski premijer mr Bojan Pajtić i dodao:\n– Proizvodnja biodizela je podstrek razvoju našeg energetskog sektora. Uz to, ova investicija „Victoria Group“ predstavlja i ulaganje u regionalni razvoj i u poljoprivredu. Uz 200 zaposlenih u fabrici, proizvodnja biodizela će podstaći i zapošljavanje hiljada ljudi – od poljoprivrednih proiuzvođača, građevinskih preduzeća i trgovine. Kako je biodizel neškodljivo gorivo, njegova upotreba će doprineti i očuvanju zdravlja i životne sredine. Na taj način i Srbija daje svoj doprinos očuvanju planete Zemlje. Pored toga, „Victoriaoil“ je konkretan dokaz ispunjavanja međunarodnih obaveza.\nDirektor fabrike „Victoriaoil“ Nikola Vujačić je istakao će njena izgradnja doprineti ekonomiji Srbije, njenoj energetici, poljoprivredi i zaštiti životne sredine. Ispred partnera „Lurgi“ kompanije iz Nemačke zadovoljstvo što je fabrike sagrađena za samo godinu dana izrazio je glavni projektant Norbert Paušek.\nSvečanosti su prisustvovali mnogobrojni zvaničnici i gosti. Svoje zadovoljstvo izrazili su i republički ministar za poljoprivredu Slobodan Milosavljević i za ekologiju Saša Dragin. Milosavljević je rekao da će proizvodnja biodizela u Šidu doprineti uvoznoj zavisnosti naše privrede i šansama da se što više proizvoda izvoze iz Srbije. Ovakvom investicijom stvaraju se uslovi za veće zapošljavanje. Stoga će Vlada Srbije morati da razmotri mogućnosti za premiranje proizvodnje bioobnovljivih goriva i da razmotri akciznu politiku u oblasti energenata, odnosno da se napravi razlika između forilnih i bio- goriva. Ministar Dragin je ukazao da su fabrike kao što je „Victoriaoil“ odgovor na pitanje kako pomiriti tehnološki razvitak društva i civilizacije uopšte i potrebe za očuvanjem zdrave životne sredine.\n[10/09/07] Victoria Group dobila od EBRD-a kredit od 45 miliona evra\nEvropska banka za obnovu i razvoj odobrila je Viktorija Grupi kredit u visini od 45 miliona evra, što predstavlja najveći iznos zajma do sada odobren bilo kojoj privatnoj kompaniji u Srbiji. Sredstva će zajednički koristiti kompanija Viktorija oil, najveći proizvođač biodizela u regionu i Sojaprotein, jedna od najvećih uljara, koja prerađuje genetski nemodifikovanu soju. Reč je o drugom po redu kreditu ove vrste odobrenom Viktorija Grupi. Prošle godine plasirano je 10 miliona evra za kupovinu poljoprivrednih kultura i ovaj kreditni aranžman je ocenjen kao izuzetno uspešan. Deo kredita odobrenog u 2007. godini u iznosu od 40 miliona evra koristiće se za kupovinu poljoprivrednih kultura koje se prerađuju u fabrikama Sojaprotein i Viktorija oil, a preostalih pet miliona evra namenjeno je povećanju energetske efikasnosti i smanjenju emisije ugljen – dioksida u Sojaproteinu – kazala je Vedrana Jelušić, senior banker u EBRD, na jučerašnjoj konferenciji za novinare u Međunarodnom pres centru Tanjuga.\nBranka Pavlović, generalni direktor Sojaproteina, podsetila je da će ta kompanija izgradnjom kotlova na biomasu imati ne samo manje energetske troškove, već i korišćenjem obnovljivih izvora energije doprineti smanjenju emisije ugljen – dioksida i očuvanju životne sredine. Obzirom na ovogodišnju sušu i povećanje cene žitarica i uljarica, sredstva koja je odobrila EBRD predstavljaju značajnu pomoć u finansiranju otkupa sirovina iz ovogodišnje žetve\nNikola Vujačić, direktor kompanije Viktorija oil, naglasio je da kredit EBRD potvrđuje lidersku poziciju šidske fabrike u proizvodnji biodizela u regionu. Njeni proizvodni kapaciteti projektovani su na do 100.000 tona biodizela godišnje, što bi trebalo da zadovolji potrebe Srbije do 2010. godine.\n[25/10/07] Srbija može biti Saudijska Arabija\nU okviru trodnevne ministarske konferencije „Životna sredina za Evropu“, u Beogradu od 10.-12. oktobra, u Centru „Sava“ održana konferencija za novinare Viktorijaoil.\nMinistar zaštite životne sredine Saša Dragin izjavio je na toj konferenciji da se biološko gorivo mora prihvatiti u svakodnevnoj upotrebi, jer je to gorivo budućnosti.\nDragin je dodao da biološkim gorivom ne samo da štedimo novac i čuvamo motore, već i štitimo prirodu i ne narušavamo eko-sistem. Ministar je objasnio da biološka goriva stvaraju potpuno novu perspektivu budućnosti srpske poljoprivrede.\n– Ako pogledamo da je fosilnog goriva sve manje i da za 50 godina nećemo moći da koristimo te resurse, možemo reći da Srbija, pogotovo Vojvodina, ima perspektivu da bude nova Saudijska Arabija – rekao je Dragin.\nPredstavnik Ministarstva zaštite životne sredine iz Nemačke Mihajl Miler naveo je da je ta zemlja 2001. godine uvela Zakon o obnovljivim izvorima energije.\nSada je u Nemačkoj 16 odsto energije iz obnovljivih izvora, a 50 odsto struje dolazi iz alternativnih izvora. Miler je naveo da Nemačka do 2020. godine želi da za 40 odsto smanji emisiju gasova, koji stvaraju efekat staklene bašte, i podsetio da je Evropska komisija donela odluku da do 2020. udeo obnovljive energije mora biti 20 odsto.\nFabrika „Viktorijaoil“ izgrađena je u Šidu i prva je u regionu koja proizvodi biodizel, obnovljivo gorivo. Sirovine od kojih se pravi – suncokret, soja i uljana repica – obnavljaju se u onoj meri u kojoj se troše.\n[01/02/08] Obustava proizvodnje biodizela\nUpravni odbor „Victoriaoil“ a.d. doneo je odluku o obustavi proizvodnje biodizela u fabrici Victoriaoil u Šidu. Obustava proizvodnje usledila je nakon skoka cena sirovina za proizvodnju biodizela (soja, suncokret i uljana repica) usled suše i smanjenih prinosa, kao i nedovoljne zakonske regulative koja reguliše oblast biogoriva.\nPokretanje procesa proizvodnje može se očekivati nakon stvaranja konkurentnije pozicije biodizela na tržištu goriva, uz podršku države kroz donošenje adekvatnih odluka o obaveznom učešću (5%) biodizela u fosilninom dizelu u skladu sa Direktivom Evropske Unije 2003/30/EC i standardom SCS EN 590.\nOznake: alternativa benzinu, obnovljivi izvori energije, održivi razvojCategories: obnovljivi izvori energije


Niška televizija » Radnički u Novom Pazaru\nObjavljeno 01.08.2014. 12:25\nFudbaleri Radničkog imaće u subotu poslednju proveru forme za novo prvenstvo Super lige. Nišlije će gostovati u Novom Pazaru, kod istoimenog člana elitnog društva Srbije, a početak je u 17 časova. Podsetimo, superligaška sezona startovaće 9.avgusta . U 1.kolu Radnički će biti gost Crvene zvezde, a već u drugom dočekaće Partizan na „Čairu“.\nA fudbalerke Mašinca umesto gostovanja u Bugarskoj imaće u nedelju dan odmora. Planirani susret sa Olimpijom iz Sofije, najverovatnije će biti odigran u utorak. Super liga za fudbalerke počeće takodje 9.avgusta, kada će na Delijskom visu gostovati LASK Crvena zvezda iz Beograda.\n„Želja“ i Naisa počinju pripreme\nBronza za Katarinu Biserčić na „Gran priju“!


Ðurić: Brisel obavešten da smo spremni za nastavak dijaloga! • HAPPYTV.RS\nÐurić: Brisel obavešten da smo spremni za nastavak dijaloga!\nDirektor Kancelarije za Kosovo i Metohiju Marko Ðurić sastao se danas sa šefom Misije OEBS na Kosovu i Metohiji Janom Bratuom, kome je rekao da je Srbija obavestila Brisel da je spremna za nastavaj dijaloga.\nSrbija, prema Ðurićevim rečima, želi da dijalog bude nastavljen, navodeći da su jedine opstrukcije tog procesa do sada dolazile iz Prištine, koja je pre oko godinu dana čak formalnom odlukom parlamenta zamrznula dijalog, saopštila je Kancelarija za KiM.\n"Obavestili smo Brisel da smo spremni za nastavak dijaloga", rekao je Ðurić na sastanku sa šefom Misije OEBS na KiM.\nU razgovoru o političko-bezbednosnoj situaciji na Kosovu i Metohiji i istrazi ubistva Olivera Ivanovića, Ðurić je rekao da je zadovoljan što je, iako sa mesec dana zakašnjenja, konačno počela da pristiže prva dokumentacija iz Prištine u vezi sa istragom ubistva Ivanovića.\nSrbija će, prema njegovim rečima, nastaviti da politički, ekonomski i u svakom drugom smislu pomaže srpskom narodu na Kosovu i Metohiji, i to će u budućnosti činiti još intenzivnije.\nÐurić i Bratu razgovarali su i o problemu političkog i verskog ekstremizma na Kosovu i Metohiji, kao i nastojanjima da profunkcioniše specijalni sud za ratne zločine takozvane OVK, navedeno je u saopštenju.


Srbija da vrati PIO Kosovo - Penzin\nPočetna Magazin Godine Srbija da vrati PIO Kosovo\nSrbija je od kraja rata “kidnapovala” Fond PIO Kosova, a to pitanje nije deo razgovora između Srbije i Kosova, piše radio Slobodna Evropa, prenosi Tetovo njuz i B92.\nPredstavnik penzionera traži od međunarodne zajednice i lokalnih vlasti da izvrše pritisak na Srbiju da reši pitanje kompenzacije penzija.\nPrema podacima Udruženja penzionera, u periodu kada je nezakonito prisvojen od Fonda PIO Srbije, broj penzionera je procenjen na više od 89.000.\nMeđutim, trenutno se procenjuje da ima oko 50.000 penzionera koji očekuju ostvarivanje prava na naknadu.\nŠaban Kajtazi, lider Saveza penzionera Kosova, kaže da se, u saradnji sa državnim institucijama, radi u tom pravcu.\nKako navodi, tražili su od Komiteta Saveta Evrope da obaveže Srbiju da vrati sve penzije. “Komitet Saveta Evrope je razmatrao zahtev nekoliko puta, ali poslednji zahtev se razmatra”, rekao je Kajtazi.\nPesimističan je za omogućavanje povratka penzionog fonda Haki Beriša, koji je u to vreme radio u društvenom preduzeću. On kaže da, uprkos pritiscima sa kosovske strane, Srbija neće vratiti dug penzionera.\nŠaban Kajtazi, međutim, potvrđuje obećanje kosovskih vlasti će se i ovo pitanje naći na dnevnom redu razgovora u Briselu između Beograda i Prištine.\n“Pre 10 dana sam razgovarao sa ministrom rada i socijalnog staranja Arbanom Abrašijem, a ministar je pokrenuo preko Vlade Kosova da se ojača dijalog po ovom pitanju”, rekao je Kajtazi.\nEkonomski eksperti, međutim, ističu da je ovo pitanje trebalo rešiti odavno.\nNaim Gaši kaže da je Srbija potpisnica međunarodnih sporazuma kojima se priznaje pravo na penziju. Dakle, prema njegovim rečima, to je neprihvatljivo, po bilo kakvim međunarodnim standardima i kriterijumima, da kosovski penzioneri ne primaju penzije iz Srbije.\n“To znači da Srbija, pored povraćaja u Fond PIO sa kamatom (za držanje od 17 godina) trebalo da isplati sve penzije, penzionerima koji su radili.”\n“Ali mislim da lokalne vlasti nisu učinile dovoljno za vraćanje Fonda PIO i početak isplate penzija iz Srbije, niti u razgovorima u Beču, niti one u Briselu, ni u razgovorima sa međunarodnom zajednicom”, izjavio je Gaši za Radio Slobodna Evropa.\nPrema procenama, iznos Kosovskog penzionog fonda, koji se potražuje od Srbije, iznosi dve milijarde evra.\nTags:Arban AbrašiBriselFond PIOKosovo i Metohija KiMpenzijeSrbija\nKad se stari bore za svoj dom


Pogledajte KOLIKO ĆETE TAČNO ŽIVETI ako ste rođeni '70-ih, '80-ih, i '90-ih godina\n11:06 - 2 Jan 2019\nPrema istraživanju Ujedinjenih nacija prosečan životni vek u Srbiji trenutno iznosi 74 godine - 71,7 za mušlarce i 76,3 za žene. Istini na volju, Srbi žive duže nego ranije, ali su i dalje najkratkovečniji na zapadnom Balkanu.\nŽivimo kraće i od naših komšija - životni vek je u Srbiji kraći za 2,7 godina nego u Albaniji, za 1,7 godinu kraći nego u Hrvatskoj, za pet meseci kraći nego u Crnoj Gori.\nZbog čega spadamo u najkratkovečnije narode, precizno ne znaju ni doktori, ali generalna nebriga o zdravlju svakako je jedan od glavnih razloga što samo retki u Srbiji dožive duboku starost. Sa 42,2 godine, koliko je trenutno star prosečan stanovnik Srbije, ne ide kod lekara dok ga nešto ozbiljno ne zaboli, a u zdravstvenom kartonu već ima dve dijagnoze od kojih je jedna povišen krvni pritisak.\nZanimljiv podatak koji se ovde nameće jeste da tek svaki četvrti stanovnik Srbije ide na preventivne preglede dok se godišnje u našoj zemlji uradi 800.000 estetskih zahvata. Za razliku od stanovnika u zapadnom svetu, koji su shvatili da bi ih loše zdravstveno stanje vrlo lako moglo dovesti do bankrota, što zbog odsustva sa posla, što zbog cene lečenja, Srbi i dalje masovno uživaju u masnoj hrani, alkoholu, duvanu. Možda bi neke od ovih navika promenili kada bi bili vsesni da je čak 54 odsto ukupnog mortaliteta u Srbiji zbog bolesti srca.\nIpak, prosečni vek u Srbiji se u poslednjih nekoliko decenija dosta proomenio, pa tako danas ljudi žive 15 godina duže nego pre 60 godina. Tako je prosečan vek muškarca rođenih 1952. godine bio 58 godina, a žena 61. Životni vek muškaraca rođenih 1960. je 67 godina, a žena 71. Narednih decenija životni vek se produžavao, pa je tako 2010. godine iznosi 72 godine za muškarce i 78 za žene.\nKada shvatimo koliiki je životni vek Srba, a koliki ostalih naroda možda ipak počnemo da se pridržavamo makar nekih "školskih" saveta lekara: nemojte da pušite, nemojte da jedete crveno meso, belo brašno, slatkiše... Ili se makar naučimo umerenosti.


Ambasador Ukrajine: Putin je počeo rat i može odmah da ga zaustavi - Radio Sto Plus\nAmbasador Ukrajine: Putin je počeo rat i može odmah da ga zaustavi\nAmbasador Ukrajine u Srbiji Oleksandr Aleksandrovič rekao je danas da se Kijev zalaže za mir, ali da to ne zavisi od Ukrajinaca koji se brane na svojoj zemlji već od predsednika Rusije Vladimira Putina koji je započeo rat i može odmah da ga zaustavi.\nAmbasador Aleksandrovič zahvalio je Srbiji na predlogu da Beograd bude mesto pregovora Kijeva i Moskve, ali je dodao da je glavna suština pregovora, bez obzira na to gde se održavaju.\nKomentarišući jučerašnji napredak u pregovorima Moskve i Kijeva, ambasador Ukrajine rekao je da je predsednik Ukrajine Volodimir Zelenski izneo četiri bitne tačke.\nPrva je da će ukrajinski narod i vlada na kraju odlučivati o svakom rešenju, a druga da je suverenitet i teritorijalni integritet Ukrajine, uključujući Krim i Donbas, crvena linija preko koje se neće preći, rekao je Aleksandrovič.\nTreća su bezbednosne garancije a četvrta da se sankcije neće smanjiti, nezavisno od pregovora, jer Rusija nastavlja da ubija civile, dodao je ambasador.\n„Ruska vojska je bila skoro potpuno okružena, to nije dobra volja Putina, već je ruska vojska otišla zahvaljujući našem uspehu. Ali oni bombarduju i granatiraju sa daljine, uključujući i zapadnu Ukrajinu“, naveo je Aleksandrovič.\nAmbasador Ukrajine je rekao i da je prema podacima UN dosad tokom rata u Ukrajini stradalo najmanje 1.179 civila, ali je dodao da je broj poginulih „značajno veći, jer UN daju samo 100 odsto potvrđene podatke, sa imenom i prezimenom“.\n„Samo u Marijupolju je nekoliko hiljada ljudi poginulo, mnogi su ispod ruševina i mi ne znamo koliko ih ima“, rekao je ambasador Aleksandrovič dodajuči da je 10 miliona ljudi napustilo svoje domove, a 3,9 miliona je napustilo Ukrajinu.\nAmbasador je rekao i da se sakupljaju i humanitarna i finansijska pomoć i šalju u Ukrajinu, gde su potrebni hrana, lekovi, odeća.


HUMANITARNO KIĆENJE JELKI U TRŽNOM CENTRU „BIG” – Zrenjanin\nVeselo uz Deda Mraza\nTradicionalno, šesti put zaredom, prošlog vikenda je u „Bigu” održano takmičenje za najlepše okićenu jelku. Veliki broj kompanija se odazvao akciji i na taj način doprineo da mnoga deca dobiju novogodišnje paketiće. Ukupno ih je sakupljeno 333.\nUprkos kiši i hladnom vremenu, brojni sugrađani svojim prisustvom ulepšali su ovu manifestaciju. Najradosniji posetioci su bili najmlađi, koji su iskoristili ovaj subotnji dan za igru i druženje, ali i slikanje pored lepo okićenih jeliki. Manifestacija nije mogla da protekne bez Deda Mraza, koji je zabavio mališane.\nZa najlepše okićenu jelku izabrana je ona koja pripada Centru za socijalni rad, drugo mesto je zauzela OŠ „Petar Petrović Njegoš”, a treće mesto je pripalo Sportskom savezu Grada. Pobednici su dobili nagrade u vidu vaučera kompanije „DIS”. Za prvo mesto je namenjeno 9.000 dinara, za drugo 5.000 i za treće 3.000 dinara.\nRestoran „Kovač” se pobrinuo da se posetioci, a pre svega najmlađi, okrepe uz šolju toplog čaja.\nHumanitarnoj akciji, pored kolektiva lista „Zrenjanin”, pridružili su se: Sportski savez i Grad Zrenjanin, JKP „Čistoća i zelenilo”, OŠ „P. P. Njegoš”, „Vega”, „Dis”, „Halo taksi”, „Hepi kids”, „Milupino”, „Ultra kafe”, TC „Big”, „Ultra Planet” „Vonder džim” i „Tačka”.\n← SLIKAR DR PREDRAG LOJANICA PREDSTAVIO RADOVE KOJE PUBLIKA RANIJE NIJE IMALA PRILIKU DA VIDI\nVELIKO INTERESOVANJE ZA KLIZALIŠNU SEZONU U EČANSKOM KAŠTELU →


Strani ambasadori odgledali film o pogromu | Skandalozno\nMUK: Strani ambasadori u Palati Srbija odgledali 7-minutni film o užasima pogroma 17. marta 2004. – VIDEO\nPredsednik Srbije Tomislav Nikolić danas je u Palati Srbija pred 80 stranih diplomata govorio o razaranju srpskih svetinja na Kosmetu i pogromu koji je srpski narod preživeo i preživljava još od 1999. godine.\nPovodom bitke Srbije da po svaku cenu spreči prijem Kosova u Unesko, na kojem insistiraju vlasti u Prištini, predsednik Republike je stranim ambasadorima prikazao 7-minutni film o užasima pogroma 17. marta 2004. kada su albanski ekstremisti pred sobom uništavali sve što je srpsko i uzeli 10 srpskih duša.\nFilm je ostavio snažan utisak u sali Palate Srbija.\nObraćajući se diplomatama, šef države je rekao i sledeće: “Zamislite da se u vašim zemljama najdraža kulturna baština preda u ruke nekome ko je nije stvarao i ko je u bezbroj navrata pokušavao da je satre. To bi bilo isto kao da ste vuku dali jagnje na čuvanje.”\n“Ono pripada čovečanstvu”, poručio je Nikolić i citirao reči profesora umetnosti i arhitekture na Univerzitetu Prinston profesora Slobodana Ćurčića:”Nije važno da li ste Albanac ili Srbin. Ove crkve i manastiri pripadaju svima, one su deo evropskog nasleđa. Trebalo bi da se ljutimo zbog toga onoliko koliko bismo se naljutili kada bi Francuzi uništili Mona Lizu”.\nOvako je izgledao pogrom na Kosovu.\nBudite prvi sa komentarom na članku "MUK: Strani ambasadori u Palati Srbija odgledali 7-minutni film o užasima pogroma 17. marta 2004. – VIDEO"


Liverpul - Ko umesto Šaćirija, biće još promena u sastavu? - Sportske.net\nLiverpul - Ko umesto Šaćirija, biće još promena u sastavu?\nEngleski mediji najavili su startnu postavu Liverpula na ''Marakani''. Koliko će biti promena u odnosu na prethodni duel ove dve ekipe?\nLovrenova izjava po dolasku u Beograd odjeknuće do - Rusije!Mane otkrio kako će umiriti ''delije''?Nezapamćeno interesovanje, pogledajte galeriju sa treninga LiverpulaNiko kao Klop, još jedan gest za divljenje!GOSPODIN Klop u Beogradu očitao bukvicu engleskim novinarima!\nZnate već, Džerdan Šaćiri odlukom trenera Jirgena Klopa nije ni doputovao u Beograd, pa je jasno da će sutra nemački stručnjak morati da napravi bar jednu promenu u odnosu na prethodni susret sa Zvezdom na ''Enfildu'' koji je Liverpul dobio sa ubedljivih 4:0.\n''Redsi'' su večeras na ''Marakani'' odradili trening, posle kojeg su engleski mediji počeli da najavljuju startnu postavu za koju će se najverovatnije odlučiti Jirgen Klop.\nPrema tim procenama, Šaćirijevo mesto mogao bi da zauzme Adam Lalana ili eventualno Džejms Milner, a osim te promene nagoveštava se i još jedna u odbrambenoj liniji tima - da umesto Gomeza utakmicu počne hrvatski reprezentativac Dejan Lovren.\nSve ostalo bi trebalo da bude isto kao i u prethodnom okršaju ove dve ekipe u Engleskoj.\nDakle, Liverpul bi sutra od prvog minuta trebalo da izgleda ovako:\nLalana (Milner) – Fabinjo – Vajnaldum\nRobertson – Van Dajk – Lovren (Gomez) – T.Aleksander Arnold


SOKO BANJA - Katalog privatnog smeštaja - Poseta predstavnice ambasade Poljske\nNedavno je sokobanjski dom zdravlja, u projektu “MEDICINSKI APARATI ZA OTKRIVANJE SRCANIH BOLESTI“ dobila 4 EKG aparata. Aparati su namenjeni službi opšte medicine doma zdravlja u Soko Banji i zdravstvenim stanicama u Mužincu, Jošanici i Èitluku. Ovo je drugi projekat Odbora za ljudska prava Majdanpek koji je finansiran od poljske razvojne saradnje Ministarstva spoljnih poslova Republike Poljske, posredstvom Ambasade ove zemlje u Beogradu. Karolina Janik, savetnica u Ambasadi Republike Poljske u Beogradu, danas je posetila našu zdravstvenu ustanovu.\nSa gostima iz Beograda, direktor Doma zdravlja Soko Banja, dr Dragoljub Petroviæ i njegovi saradnici, kao i predsednica SO Soko Banja, Snežana Radovanoviæ, pomoænik predsednika opštine Saša Jovanoviæ i koordinatorka projekata, predsednica NVO „Odbor za ljudska prava-Majdanpek“, Mionka Nikoliæ obišli su zdravstvene stanice u Jošanici, Mužincu i Èitluku, kao i Opštu službu i ginekologiju u samoj Soko Banji,\nTom prilikom lekari i sestre izrazili su zahvalnost, i ukazali na to kolika je znaèaj kupljene opreme, takodje su ovu priliku iskoristili i da pokažu kakvi su uslovi rada.\nPredstavnica donatora rekla je da je saradnja sa Odborom za ljudska prava-Majdanpek vise nego odlièna i izrazila je veliko zadovoljstvo zbog dobro organizovanog monitoringa. Tokom posete organizovan je i susret sa rukovodstvom opštine.


Zgrade Gradske uprave od sada prilagođene OSI\nTanjug 24. septembra 2021. 11:28\nBEOGRAD – Zgrade Gradske uprave u Beogradu od danas će imati lakši pristup za ljude sa oštećenim vidom i sluhom, zahvaljujući taktilnim tablama i indukcionom sistemu koji vrši amplifikaciju, to jest povećanje zvuka.\nGradska sekretarka za socijalnu zaštitu Nataša Stanisavljević rekla je da je cilj Gradske uprave da bude dostupna svim osobama sa invaliditetom i ukazala na značaj otvaranja prvog Nacionalnog prevodilačkog centra za znakovni jezik u Beogradu, a zahvaljujući kom će gluvim i nagluvim osobama komunikacija biti značajno olakšana.\n„To će biti omogućeno pitem video releja i preko tumača za znakovni jezik“, rekla je Stanisavljević na manifestaciji „Moj grad-mesto za sve“, održanoj povodom unapređenja pristupačnosti zgrada Gradske uprave gluvim i nagluvim, slepim i slabovidim osobama.\n„Ugrađene su taktilne table koje će pomoći slepim ljudima da pronađu određeni Sekretarijat, ali i pored toga da pronađu informacije koje su im potrebne na toj tabli.Svi nazivi su urađeni na Brajevom pismu kako bi slepi mogli da prepoznaju ono što im je potrebno“, rekla je Stanisavljević ispred Gradske uprave.\nStanisavljević je navela da je procena da u Beogradu živi više od 100.000 osoba sa invaliditetom, a kada su u pitanju gluvi, nagluvi i slepi, kaže, procene su da ih ima oko 25.000 .\nPredsednik Beogradskog centra za osobe sa invaliditetom Goran Šehović kaže da je veoma važno da ustanove i institucije u gradu budu prilagođene njima i istakao da će se na tome radi, kako je rekao, uz pomoć Sekretarijata za socijalnu zaštitu i u drugim beogradskim opštinama.\n„U okviru našeg programa imamo veliki broj kulturno- umetničkih i sportsko- rekreativnih aktivnosti, a kroz ovakve projekte mi aktivno podržavamo osobe sa invaliditetom u njihovoj socijalizaciji i unapređenju njihovog položaja“, rekao je Šehović.


IT infrastruktura i telefonija - ITAF IT Partner\nIT infrastruktura i telefonija\nIT infrastruktura i telefonija - najbolje ICT rešenje za vaše poslovanje\nImplementacija ICT infrastrukture koju izvode ITAF stručnjaci za ICT podršku\nCloud serveri, skladištenje podataka i bezbednost\nIT infrastruktura i usluge telefonije\nITAF se bavi pronalaženjem odgovarajućeg rešenja IT infrastrukture za vaše poslovanje, bilo da je izgrađeno na postojećoj arhitekturi ili postoji potreba za implementacijom nove. Tu smo da u potpunosti podržimo vaše zahteve i posavetujemo vas o najboljem IT infrastrukturnom rešenju za vaše poslovanje.\nMrežne usluge i hosting\nUsluge mrežne bezbednosti\nBudite sigurni da, kada govorimo o implementaciji i savetovanju za najbolje rešenje u vezi sa bezbednim VPN pristupom i sprečavanja pretnji, možete u potpunosti da se oslonite na ITAF stručnjake. Oni će izolovati sve upade zasnovane na hostu, baveći se bezbednosnim informacijama i upravljanjem događajima (SIEM) za vaše poslovanje i čuvaće vašu mrežu sigurnom i zaštićenom.\nSaznajte više o uslugama mrežne bezbednosti\nITAF će vas uputiti kroz sva osnovna podešavanja vašeg radnog okruženja, a jedna od osnovnih stvari je svakako postavljanje hostinga i mrežne infrastrukture. Naši data centri u kojima možemo postaviti mrežu pružiće vam najsigurniji link do vaše poslovne mreže koja čini temelj vaše IT infrastrukture.\nSaznajte više o našim hosting uslugama\nImplementacija servera u cloud-u\nNakon postavljanja hostinga i mreže vašoj kompaniji je potrebno više različitih servera. ITAF će prilagoditi server datoteka za pristup, skladištenje, upravljanje i zaštitu podataka u cloud-u, na osnovu vaših poslovnih potreba i potrebnog kapaciteta. Ključni prioritet ITAF-a je postavljanje komunikacije server-server, što bi obezbedilo protok informacija koji je neophodan za vaše poslovanje, uz veću dostupnost i niže troškove.\nSaznajte više o uslugama u cloud-u\nBackup i oporavak od gubitka podataka\nSvakome su potrebne rezervne kopije servera (backup) na dnevnom, nedeljnom, mesečnom ili kvartalnom nivou u zavisnosti od poslovnih zahteva i količine podataka. Zato, kao deo naših usluga iz oblasti bezbednosti podataka, želimo da zaštitimo, skladištimo i po potrebi oporavimo vaše podatke od bilo kakvog potencijalnog ugrožavanja bezbednosti.\nSaznajte više o bezbednosti podataka\nTelefonija i pozivni centar\nUsluge telekomunikacione infrastrukture\nKada završite s postavljanjem vašeg hostinga i mreže, servera, sigurnosnih ažuriranja, potrebno je uvesti komunikaciju u vašu ICT infrastrukturu – telefonsku infrastrukturu. Pojam „telefonija“ se odnosi na objedinjenu komunikaciju koja se koristi za interne i eksterne video pozive, sastanke na internetu ili konferencijske pozive, ili za pozivni centar koji se koristi za kontakt sa vašim klijentima. ITAF nudi prvoklasno iskustvo u prilagođavanju i nadogradnji telekomunikacione strukture vaše kompanije.\nSaznajte više o uslugama telefonije\nPoslovne aplikacije i platforme\nLicenciranje i implementacija cloud-a, ERP i CRM platformi\nImplementacijom inteligentnih poslovnih aplikacija i platformi vašem načinu poslovanja se stavlja na raspolaganje alat koji će vam pomoći da dobro vodite posao. Rešenja za poslovne aplikacije dostupna su lokalno, u cloud-u ili kao hibridni sistem. Evo primera nekih od platformi koje mogu da pomognu u poboljšanju poslovnih procesa. ITAF će vam pružiti podršku pri proceni vaših potreba, zahteva, optimizaciji, implementaciji i savetovanju u okviru finansija, administracije, ERP i CRM alata/aplikacija izgrađenih na najsavremenijim platformama prilagođenim vašem poslovnom uspehu.\nMicrosoft poslovne aplikacije\nDynamic Cloud Platforma\nKontaktirajte ITAF za ICT podršku\nZa više informacija o ICT podršci i uslugama IT infrastrukture slobodno nas kontaktirajte i biće nam drago da vam pomognemo.


Jasan signal Srbiji da zaboravi na EU: Zapad traži potpunu kapitulaciju Srbije, oduzimaju nam najsvetije! – Ekskluzivne Vesti\nHome/POLITIKA/Jasan signal Srbiji da zaboravi na EU: Zapad traži potpunu kapitulaciju Srbije, oduzimaju nam najsvetije!\nJasan signal Srbiji da zaboravi na EU: Zapad traži potpunu kapitulaciju Srbije, oduzimaju nam najsvetije!\nAutor 8 априла, 2019\tPOLITIKA Leave a comment 657 Views\nDanas je verovatno i najvećim evrofanaticima jasno da nedavna poruka Makronove ministarke zadužene za evropske poslove Natali Loazo o nemogućnosti Brisela da podrži dalje proširenje Unije, nije bila tek izjava slobodnog strelca.\nNa sasvim konkretno pitanje „Da li ste za pristupanje Srbije EU“, od nosilaca 12 lista političkih partija u Francuskoj koje se nadmeću za ulazak u novi saziv Evropskog parlamenta, koji se bira 26. maja, čak devet je glasalo protiv.\nDebata vođena u okviru predizborne kampanje na nacionalnoj televiziji „Frans 2“ pokazala je da Srbiju do 2025. godine u EU vide samo kandidat Socijalističke partije, kao i predstavnik centrističke partije Unija demokrata i nezavisnih. Nosilac jedne liste bio je uzdržan. Kandidatkinja vladajuće stranke Loazo ponovila je, naravno, ono što je prijateljski poručila prilikom posete Beogradu pre mesec i po dana — da ne gajimo lažne nade.\nA kad takav stav ima najveći broj kandidata za Evropski parlament iz druge po snazi članice EU, čiji je predsednik Emanuel Makron otkako je izabran uspeo da odgovornost za vođenje Unije ne prepusti samo nemačkoj kancelarki Angeli Merkel, onda to ima dodatnu težinu.\nDa li je to jasan signal da će novi saziv evropskog parlamenta biti još nepovoljniji po Srbiju što se tiče proširenja? Tim pre što su u porastu evroskeptične stranke koje ni svoje države, često, više ne vide u ovakvoj Evropskoj uniji? Kako Srbija da se odnosi prema takvim porukama i mogućim izmenjenim okolnostima?\nNekadašnji ministar spoljnih poslova Vladislav Jovanović kaže da Srbija treba da se određuje prema okolnostima koje će nastupiti, a ne unapred prema očekivanjima od novih članova Evropskog parlamenta.\n– Koji god da je parlament u pitanju, svaki će tražiti od nas praktično kapitulaciju, da priznamo Kosovo. Bez toga nam nema šanse za ulazak, i mi treba da budemo načisto s tim da je to apsolutni uslov i da se prema njemu odgovorno postavimo, a ne da iščekujemo neki blagoslov s neba i neko dobro iznenađenje – nedvosmislen je Jovanović, koji podseća da su nam manje-više to svi već jasno preneli.\nOn ukazuje da to ne treba da čudi pošto je EU mešavina niza praktično nerešivih nesporazuma i problema. Od onoga sa „svojim gazdom i zaštitnikom“ Amerikom, koja zarad svog interesa gura Evropu tamo gde ona interesa nema, poput zaoštravanja ekonomskih i političkih odnosa sa Rusijom, pa sve do onog u kom pravcu EU treba da ide — da li u dalje integracije, da bude naddržavna tvorevina, ili da bude savez suverenih država, objašnjava Jovanović.\n– U tim okolnostima nerealno je očekivati da bi oni pozitivno gledali na dalje proširenje. Znači, na već postojeće probleme dodavati nove, pogotovo sa sirotinjskim zemljama na Balkanu koje će odmah tražiti novac, ili će uneti neke svoje probleme sa kojima Evropa ne zna šta će – kaže on.\nOn zato smatra da naš ulazak u EU nije izgledan u dogledno vreme, odnosno dok se ne raščisti naš odnos prema Kosovu i Metohiji i da li ćemo pristati na uslove Zapada da nađemo neki način da KiM prestane da bude problem. U tom slučaju, kako ukazuje, moramo da prihvatimo ono što oni od nas traže — praktično da priznamo Kosovo.\n– Mi smo sada u vrlo kritičnoj situaciji. Da li da pređemo Rubikon, ili ne. Ako ga pređemo, bili bismo jedina zemlja u 200 godina koja je za ulazak u jednu organizaciju pristala da se odrekne dela svoje teritorije. Ako ne pristanemo, onda su šanse za ulazak u EU, onako kako to ona formuliše, praktično nepostojeće – smatra Jovanović.\nAko je EU zaista zainteresovana za nas onda bi, mišljenja je on, morala da nam priđe na drugačiji način.\n– Može biti i da će biti zainteresovana, ako ne sada ono za tri-četiri-pet godina, jer se odnosi snaga u Evropi i na Balkanu dosta brzo menjaju. U tom slučaju, ona nam ne bi stavljala nož pod grlo i govorila da moramo da priznamo Kosovo, nego bi to relativizovala – ocenio je Jovanović\nIzvor: Srbija Danas/ rs.sputniknews.com\nTags EU SIGNAL SRBIJA ZAPAD\nPrevious VARAO JE 22 MESECA: Aleksandra Subotić spoznala istinu o Davidu! SVE VREME JE KORISTIO?\nNext POSLEDNJE UPOZORENJE RODITELJIMA! Nevakcinisana deca biće oduzeta?! ROK USKORO ISTIČE


Bezbednost i zdravlje na radu - SIG-SYSTEM doo\nPosebnu pažnju smo posvetili bezbednosti i zdravlju na radu svih zaposlenih u društvu "SIG-SYSTEM"d.o.o..\nSvakodnevnim obavljanjem radnih zadataka na gradilištima uz povećanje kvaliteta proizvoda, usluga i povećanje produktivnosti, osnovni zadatak nam je i stalna primena bezbednosti i očuvanje zdravlja zaposlenih čiju primenu obuhvata stalna kontrola od strane rukovodilaca naših gradilišta i lica za bezbednost i zdravlje na radu.\nU godinama koje su iza nas većina poslodavaca na našim prostorima je zanemarila ovu oblast ili jednostavno ispunila minimalne propise Zakona o bezbednosti i zdravlju na radu. Poštujući i primenjujući važeće Zakone, gradilišta na kojima "SIG-SYSTEM" d.o.o. izvodi radove postala su prepoznatljiva po primeni svih bezbedonosnih mera u toku izvođenja radova.\nIako je bezbednost i zdravlje na radu oblast u kojoj smo se pokazali kao uspešno preduzeće sebi dajemo za zadatak da i u narednim godinama koje su pred nama još više napredujemo u pomenutoj oblasti i našim zaposlenim pružimo sve što je potrebno za bezbedan i zdrav rad.


I. Đ. 9. septembra 2017. 02:00\nUkoliko bi došlo do rata između Severne i Južne Koreje u veoma kratkom periodu stradalo bi oko milion ljudi i to bez upotrebe atomskog oružja, piše danas Dojče vele i prognozira da Severna Koreja ne bi mogla da pobedi u ratu, ali da bi celo poluostrvo bilo sravnjeno sa zemljom.\nU tekstu u kojem iznosi 10 činjenica o Severnoj Koreji, Dojče vele opisuje kako bi izgledalo ukoliko bi došlo do vojnog sukoba.\n„Uz dva naoružana dela Koreje stoje saveznici iz Korejskog rata – a oni su i sami među sobom rivali: Severnu Koreju podržava Narodna Republika Kina, a Južnu Sjedinjene Američke Države. U sukob bi verovatno bili uključeni i Japan, Rusija, a preko NATO i – Nemačka“, navodi nemački portal.\nNapominje da je južnokorejska prestonica Seul, u kojoj živi deset miliona stanovnika, samo 60 kilometara udaljena od granice sa Severnom Korejom, što znači da je u dometu artiljerijskog oružja.\n„Severna Koreja imala je na raspolaganju decenije da vojne objekte ukopa i obezbedi. Čak ni vojna sila poput SAD ne bi bila u stanju da svu njihovu artiljeriju pravovremeno neutrališe. Pored atomskog, Kim poseduje i tone hemijskog i biološkog oružja. Dugoročno gledano, Severna Koreja ne bi mogla da dobije rat, ali bi celo poluostrvo u slučaju sukoba doslovno bilo sravnjeno sa zemljom“, prognozira Dojče vele.\nPortal ocenjuje i da nema sumnje da je severnokorejski lider Kim Džong Un (33) „nesavesni i nasilni vladar, koji po svaku cenu želi da zadrži vlast u poslednjoj komunistickoj diktaturi na svetu“, ali da on nije neuračunljiv – „ponaša se bezobzirno, ali ima strategiju“.\n„Učvrstio je svoju moć u državi, partiji i vojsci, a potencijalne rivale, poput polubrata ili teče Janga Songa Teka, potisnuo je u stranu. Njegov atomski i raketni kurs je racionalan i dosledan, iako je njegov osnovni cilj: održavanje sistema. Kimu nuklearno oružje nije potrebno kao sredstvo za vođenje rata, već kao sredstvo odvraćanja. Kada su u pitanju pregovori, on želi da bude ravnopravan sa SAD“, navodi portal.\nKada je reč o tome zašto Kina okleva da izvrši pritisak na Severnu Koreju, Dojče vele navodi da se Kina plaši promene režima u toj zemlji, posebno ako bi to bilo povezano s ponovnim ujedinjenjem sa Južnom Korejom.\n„Tada bi korejsko poluostrvo u potpunosti potpalo pod uticaj SAD, a američki vojnici bili bi direktno na kineskoj granici. To bi za vlast u Pekingu bila prava noćna mora“, navodi portal.\nNapominje i da se Kremlj još drži po strani kada s u pitanju sankcije Severnoj Koreji, ali podseća da je suspendovana sva ekonomska saradnja s Pjongjangom, u skladu s rezolucijom UN.\n„U Moskvi ipak postoji spremnost da se, ukoliko je to potrebno, severnokorejski režim osnaži“, tvrdi portal.\nU tekstu se navodi da je Korejski rat od 1950. do 1953. još prisutan u kolektivnoj svesti Severnokorejaca i podseća da su SAD tokom tri godine kontinuirano bombardovale zemlju, pri čemu je stradala petina stanovništva.\n„Ljudi i danas osećaju posledice rata i može se reći da on nikada i nije završen. Prekid vatre pre 64 godine samo je zamrznuo sukob. Oko 30.000 američkih vojnika stacioniranih u Južnoj Koreji i redovne vojne vežbe sa južnokorejskim trupama, izolovani severni sused doživljava kao neprekidnu pretnju“, napominje Dojče vele.\nDiplomatski odnosi sa Severnom Korejom, ocenjuje, sami po sebi su izazov.\n„Još tokom pregovora šest zemalja, Severna Koreja pokazala se sposobnom da vodu skrene na svoju vodenicu. Sa Kinom, Rusijom, SAD, Japanom i Južnom Korejom već šest godina se pregovara o obustavljanju atomskog programa. Eksperti razmatraju takozvano “dvostruko zamrzavanje“: Severna Koreja bi zamrzla, odnosno obustavila, atomske i raketne probe, a SAD i Južna Koreja odustale bi od zajedničkih vojnih vežbi“, navodi portal.\nSeul i Vašington su, podseća, to do sada odbijali.\n„Obustavljanje atomskog programa svakako bi bilo skupo za Pjongjang. Moguća cena: bilateralni dogovor sa SAD o mirovnom sporazumu koji bi zamenio Sporazum o prekidu vatre iz 1953. Problem je u tome što bi Južna Koreja zauzvrat u svom ustavu morala da prizna Severnu Koreju. Vašington više ne bi imao pravo da angažuje američke trupe u Južnoj Koreji, pa bi dominantna uloga SAD u azijsko-pacifickom podrucju znatno oslabila“, zaključuje Dojče vele.\nZao mi je sto ove komentare ne citaju oni koji samo o ratu pricaju, valjda bi im iz donjeg dela ledja doslo nesto u glavu. Jer kako se otvore novine, tv, i sta ti ja vec znam svaki dan neko prica o ratu, ko bi kada bi, i tako u krug. Ima ona nasa izreka, zaludan pop i jarice krsti, ima i ona sto je babi milo to joj se snilo, a ima i ona zasviraj i za pojas zadeni ali ovi pojase ne nose suvise im veliki stomaci.\nDa, Korejsko poluostrvo (i Severna i Južna Koreja) bi bilo sravnjeno ali – s morem, a ključ toga, kao i svega na svetu, drže U$A! Ne dozvolimo to makar zbog ovih lepih žena. Koreanke su najlepše žene Dalekog istoka!\nSeverna Koreja nema sta da izgubi. Sa nuklearnim oruzjem ima neke sanse, a bez nuklearnog oruzja nema nikakve: imali bi istu sudbinu kao i Irak ili Libija. Da su Irak i Libija imali nuklearno oruzje danas bi u njihovim zemljama vladalo blagostanje i mir, nebi bili porobljeni i poharani.


Voždovac preko ''penal-ruleta'' do četfvrtfinala! - Sportske.net\nDanašnji program, kad je u pitanju osmina finala Kupa Srbije, završen je utakmicom između Metalca i Voždovca u Gornjem Milanovcu.\nU regularnom toku nije bilo golova, završeno je rezultatom 0:0, pa se pristupilo penal-seriji, gde su uspešniji bili voždovački ''Zmajevi'', koji su na kraju slavili sa 5-4 boljim izvođenjem jedanaesteraca.\nInače, ovaj meč su obeležila i dva isključenja, gosti su igrali još od 34. minuta sa desetoricom na terenu, dok su Milanovčani u samom finišu ostali sa iogračem manje.\nIpak, favorit je prošao dalje, pa su se Voždovčani tako pridružili Vojvodini, Radu, Jagodini, niškom Radničkom i Spartaku, koji su ranije danas izborili plasman među osam najboljih.\nPreostale dve utakmice biće odigrane 19. novembra, a sastaće se:\nOFK Beograd – Čukarički, 13.00h\nPartizan – Sloga (PM), 13.00h.


Hojt Ji: Oprez zbog poteza Rusije na Balkanu - Centar za evroatlantske studije - CEAS\nRadio Slobodna Evropa, 9.6.2015.\nJi: Rekao bih da je generalno stanje stabilno, ali moramo nastaviti da radimo na njegovom jačanju. Ne želimo stanje zamrznutog konflikta, već stabilnost koja će regionu donijeti veći ekonomski rast, poslove, napredak. To znači da sve zemlje regiona moraju nastaviti ekonomske, političke i vojno-odbrambene reforme, koje će im omogućiti prijem u NATO i EU – ako im je to cilj. A zemlje regiona su ponaosob pokazale da su se kroz reforme približile tom cilju.


Škola u bolnici: Elektronska učionica za djecu na Pedijatrijskoj klinici KCUS-a - Index.ba\nŠkola u bolnici: Elektronska učionica za djecu na Pedijatrijskoj klinici KCUS-a\nPedijatrijska klinika Kliničkog centra Univerziteta Sarajevo (KCUS) dobila je danas elektronsku učionicu koja će biti od pomoći i na raspolaganju svoj djeci koja nisu u prilici da pohađaju i prate redovnu nastavu i nastavni proces koji se odvija u školama.\nU saradnji sa Ministarstvom za obrazovanje, nauku i mlade Kantona Sarajevo kompanija Comtrade Distribution donirala je opremu Pedijatrijskoj klinici.\nUručenju opreme prisustvovali su ministar za obrazovanje, nauku i mlade Kantona Sarajevo Elvir Kazazović, pomoćnica ministra za informatizaciju, obrazovanja i nauke Azemina Njuhović, direktorica Osnovne škole “Vrhbosna” Erzumana Fukelj, koordinatorica projekta Marija Božić Tičić, direktor Comtradea Adnan Subašić, te predstavnici KCUS-a.\nPredstavnici Klinčkog centra zahvalili su se donatorima , jer će ovi tableti omogućiti interaktivno učenje uz podršku infromacijskih tehnologija svim učenicima koji su dugotrajno hospitalizirani na odjelu Pedijatrijske klinike. Pored primarne medicinske pomoći koju dobija svako dijete, njima je potrebno pomoći i da savladaju svakodnevne prepreke i osjećaj odvojenosti.\nPo riječima direktora Comtrade-a Subašića, implementacija elektronske učionice pomoći će djeci da aktivnije učestvuju u nastavi i u velikoj mjeri doprinijeti podizanju stepena odgojno-obrazovnog rada, te pospješiti komunikaciju između učenika i nastavnika.\nPrethodni članakTI: Osam miliona maraka stranke potrošile na promociju\nNaredni članakCrna Gora: Tuča u školi, povrijeđena tri učenika i pomoćnik direktora


Radnici kupuju kruševačke firme | Kruševac Info\nSamostalni sindikati u dve kruševacke firme u restrukturiranju, Fabrici maziva (FAM) i pekarskoj industriji „Branko Perišić“ započeli su organizovanje radnika, da bi kroz konzorcijum učestvovali u privatizaciji svojih preduzeća.\nPredsednik Samostalnog sindikata u Kruševcu Milenko Mihajlović rekao je agenciji Beta da su odbori sindikata u tim kruševačkim preduzećima u skladu sa Zakonom o privatizaciji, pokrenuli inicijativu o formiranju radničkih konzorcijuma, koju je podržao lokalni Socijalno-ekonomski savet.\n„FAM i ‘Branko Perišić’ su živa, proizvodna preduzeća, koja bez dinara državnih subvencija funkcionišu nakon raskida privatizacije, imaju redovna primanja, solidnu proizvodnju i nedopustivo bi bilo da u budućoj privatizaciji dobiju loše vlasnike, kao što se već jednom desilo, te budu izbrisana sa privredne mape“, rekao je on.\nU pekari „Branko Perišić“ je, kako je kazao predsednik kruševackog Samostalnog sindikata, anketa pokazala da je oko 200 od ukupno 230 radnika zainteresovano za konzorcijum, a u Fabrici maziva anketa je u toku.\nMilenković je podsetio da Kruševac ima pozitivno iskustvo sa radničkim konzorcijumima, a onaj koji je kupio „Jugoprevoz“ imao je 535 članova i bio najbrojniji u Srbiji.\nAgencija za privatizaciju započela je taj postupak u osam kruševačkih preduzeća u restrukturiranju, koja zapošljavaju ukupno oko 3.700 radnika, odnosno, prema Milenkovićevim navodima, najveći deo realnog sektora koji u tom gradu broji svega oko 4.500 ljudi.\nU preduzećima u stečaju organizovati proizvodnju da…\n« Pljačka menjačnice u Varvarinu\nNVO počinje projekat za osnaživanje Romkinja »


Da zaboravimo nećemo, da nas pokore ne damo nikome\nIzvor\tTanjug\tmart 24, 2016\nVARVARIN - Premijer Aleksandar Vučić je danas na centralnoj državnoj ceremoniji obeležavanja Dana sećanja poručio da građanima može da obeća samo život, kolevke i rad, a da za nove rake, bombe i smrt više nema opravdanja.\nNe damo više nijednu Milicu, nijednu Sanju, jer ovoj su zemlji potrebni životi, dodao je premijer i poručio:\n"Ovoj ste zemlji potrebni živi, potrebna su nam deca i škole i svaki oblik komunikacije. Da zaboravimo nećemo, a da nas pokore nećemo da dozvolimo nikome. Srbija će ostati zemlja nepokornih i nepokorenih ljudi".\nBog im možda oprosti, mi jesmo, ali nismo zaboravili\nVučić je na centralnoj državnoj ceremoniji povodom Dana sećanja poručio - ubijali su ljude pokušavajući da ubiju Srbiju.\n"Noć 24. marta te 1999. pamtićemo zauvek kao jednu od najtežih noći za nas kao narod, ali danas zato uspravno i ponosno tužnim glasom i tiho, ali jasno možemo da kažemo - ubijali ste nas, ubijali ste našu decu, ali Srbiju niste ubili, jer Srbiju niko ne može da ubije", poručio je Vučić u Varvarinu.\nPodsetivši da je prošlo 17 godina od još jednog rata u kojem je samo smrt pobedila, Vučić je poručio:\n"Nema opravdanja ni razloga ni smisla i postoji samo opemena i nama i njima - njima da će pred bogom i sobom morati da se izjasne za krv, da je to bila krv, a ne slučajnost ili kolateralna šteta, da su to bila deca, a ne borba za demokratiju i slobodu. Bog će im možda oprostiti, mi jesmo, ali nismo zaboravili".\n"Preostaje nam da kleknemo, da sagnemo glavu, mi, koji smo dužnici, da bar na tren ćutimo... Oprostite ako možete i onima koji ne umeju da mole za oproštaj, onima koji su ubijali, a ne umeju 'izvini' da kažu. Naš grč na licu nikada nisu želeli da vide. To je bila agresija 19 moćnih zemalja, besmislena i bespotrebna, jedan od pokolja koji sve poruše, a ništa ne rešavaju", dodao je Vučić.\n"Danas kad svi zajedno patimo zbog suludih napada terorista, ne treba zaboraviti činjenicu kako je pokušavano sve zataškati i gurnuti pod tepih, posebno odgovornost", rekao je Vučić i podvukao da smrt i zločine ne znaju za granice i da se ne zaustavljaju ni žicom ni deklaracijom.\n"Pre 17 godina smo bili na suprotnim stranama, a danas smo na istoj strani, što nije znak naše slabosti, već naše snage, veličine, da smo umeli da ustanemo, ne zboravljajući da oprostimo i sebe menjamo, kao i da ostavimo prošlost da počiva i gledamo u budućnost", rekao je Vučić.\nDanas, rekao je Vučić, Srbija ima snažne prijatelje na Istoku i iskrene partnere na Zapadu.\nZadatak je, naveo je Vučić, konačno ukidanje vere u bolji nebeski život i izlazak iz začaranog kruga i novi put u život.\nOn je dodao da je Srbija morala i mora da počne da veruje u život i da je morala da krene novim životnim putem.\n"Nije se svet promenio, samo su uvedeni novi izrazi i novi nazvi za besmislena ubinjanja i još besmislenija opravdanja", poručio je premijer.\nTuga i suze ne smeju da nas odvedu u mržnju uprkos tome što oni koji danas besne i napadaju nemaju poštovanja za žrtve, dodao je i poručio:\n"Sutra će svanuti novi dan u kojem ćemo da nastavimo sa životima i da brinemo o Srbiji. Užase prošlosti ne smemo da zaboravimo, ali ne možemo da promenimo i vratimo vreme, možemo da oživljavamo prošlost ili da uzdignemo glavu i da se sećamo i izvučemo pouke".\nVučić je poručio onima koji presudu Radovanu Karadžiću misle da iskoriste za političke ili bilo koje napade na Republiku Srpsku da Srbija to ne sme, ne može i neće da dozvoli.\n"Srbija ima obavezu da vodi računa i o svom narodu izvan granica Srbije. Upozoravam one koji misle da današnju presudu protiv nekadašnjeg predsednik Republike Srpske iskoriste za politički ili bilo koji napad na Republiku Srpsku, da Srbija u skladu sa Dejtonskim sporazumom to ne sme, ne može i neće da dozvoli", istakao je Vučić.\nKako je istakao, Srbija će stati uz svoj narod i štiti njegovo pravo na opstanak, kao i pravo na postojanje i život Republike Srpske.\n"Ne ugrožavamo nikoga, nikome nećemo da pretimo, ali nikome ne damo da Srbe gaze zato što su Srbi. Nismo ničija krpa, mi smo ponosan, nepokoran i nepokoren narod", rekao je Vučih.\nVučić je napomenuo i da će Srbija uprkos onome sto se desilo u prošlosti dati sve od sebe za pomirenje i saradnju sa komšijama u regionu.\nCentralna ceremonija obeležena u Varvarinu\nCeremonija obeležavanja Dana sećanja, odnosno 17. godišnjice bombardovanja Srbije počela je pomenom žrtvama koje su poginule na mostu u Varvarinu, a zatim je minutom ćutanjha odata pošta svim žrtvama NATO agresije.\nVenci u znak sećanja na poginule 30. maja 1999. na mostu u Varnarinu i cveće bačeni su zatim u Veliku Moravu, nakon čega je vojni orkestar izveo himnu "Bože pravde", a zatim su se začule sirene za vazdušnu uzbunu koje su građane Srbije 78 dana te 1999. upozoravale na dolazak bombi.\nU bombardovanju mosta u Varvarinu poginulo je 10 ljudi, a teško ranjeno 14.\n« Karadžiću 40 godina zatvora Del Ponte: Karadžić će imati vremena da zažali zbog zločina »


Zbog vojne intervencije Rusije na Krimu važno je da NATO stacionira značajne snage u istočnoj Evropi i odbaci sve primedbe koje bi Rusija mogla da ima po tom pitanju, rekao je poljski ministar odbrane Tomaš Sjemonjak.\nOn je u inverjuu za Rojters istakao da je zapadna Evropa sigurna zahvaljujući prisustvu američke vojske na evropskom kontinentu, upozorivši da je ruska vojska spremna da interveniše u Ukrajini.\n"Samo Amerika ima dovoljnu vojnu silu da se odupre svakoj zemlji koja prekrši medjunarodno pravo i zauzme deo teritorije druge zemlje", rekao je on.\nRuska aneksija Krima je izazvala najdublju krizu u odnosima izmedju Istoka i Zapada od hladnog rata i probudila strahove u zemljama članicama NATO u tom regionu, uključujući Poljsku, za sopstvenu bezbednost, ocenjuje agencija.\nPrema rečima poljskog ministra, u Evropi su pretnje još uvek prisutne i NATO zbog toga ne bi trebalo da ima bilo kakva ograničenja kada je reč o bezbednosti njegovih članica.\nProšle nedelje je NATO na osnovu satelitskih fotografija tvrdio da je Rusija razmestila 40.000 vojnika blizu ukrajinske granice spremnih za akciju. Imajući to u vidu, Simoniak kaže da postoji realan strah od takve intervencije.\nDok zvaničnici NATO smatraju da bezbednost u istočnoj Evropi može da se unapredi rotiranjem snaga, Varšava se zalaže za njihovo stalno stacioniranje u Poljskoj.\n"Stvarno je sada važno jačanje istočnog krila NATO", rekao je Sjemonjak, dodvši da je u interesu SAD da saveznici budu sigurni.\n"Važno je da SAD znaju da, ako odustanu od svoje globalne uloge, onda će svet, a i same SAD, biti manje sigurne", rekao je on.\nPoljska, sada najveća ekonomija u centralnoj i istočnoj Evropi, pristupila je savezu NATO pre 15 godina, a Evropskoj uniji pre jedne decenije i sada ima čvrsto mesto u zapadnoj sferi uticaja. Pomagala je Americi u njenom ratu u Iraku a slala je i vojnike u Avganistan.


MITO OD 20.000 KM - Među uhapšenim i Trebinjka - Direkt Portal\nMITO OD 20.000 KM – Među uhapšenim i Trebinjka\n19.02.2020 13:35 banjaluka, hapsenja 0\nInspektori za privredni kriminal Policijske uprave Banjaluka Nenad Grujić i Trebinjka Jelena Florijan prebačeni su jutros u zgradu Republičkog javnog tužilaštva.\nIzvor: srpskainfo.com, Foto: Siniša Pašalić/RAS Srbija\nNakon saslušanja biće donesena odluka o eventualnom zahtjevu za jednomjesečnim pritvorom.\nPrema nezvaničnin informacijama u akciji “Sirano” očekuju se nova hapšenja.\nGrujić i Florijan osumnjičeni su za zloupotrebu službenog položaja i primanje 20.000 maraka mita u označenim novčanicama.\n– Akciju je vodila Uprava za organizovani teški kriminalitet u saradnji sa Tužilaštvom Srpske. Privedeno je nekoliko inspektora za koje se sumnja da su uradili koruptivna djela. Na ovaj način čistimo svoje redove, niko neće biti zaštićen u MUP-u ako učini krivično djelo. Naročito, na udaru će se naći korupcija, primanje mita, ucjena. Nažalost, takvih slučajeva ima i u našim redovima – rekao je Lukač.\nOn je pozvao sve građane da prijave MUP Srpske ako budu na bilo koji način oštećeni, ako neko od inspektora pokušava da napravi neku iznudu, ucijeni sa bilo kakvim prijavama, ako ih eventualno imaju, da bi primio mito.\n– Osnovna stvar je prijava građanina koji može da bude oštećen. Pozivamo građane da prijavljuju ovakve slučajeve, bez obzira o kome se radi, inspektoru, da li ima neku funkciju u MUP, jer niko neće biti zaštićen u takvim slučajevima ni uniformom niti značkom – izjavio je Lukač za RTRS. Dva policijska službenika Odjeljenja za privredni kriminalitet Policijske uprave Banjaluka uhapšeni su u akciji kodnog naziva “Sirano”, saopšteno je ranije iz MUP Republike Srpske.\n– U istrazi, koja se provodi pod nadzorom Posebnog odjeljenja Republičkog javnog tužilaštva, uhapšeni su N.G. i J.F. iz Banjaluke zbog postojanja osnova sumnje da su počinili krivična djela primanje mita i zloupotreba službenog položaja ili ovlašćenja – naglašava se u saopštenju.\nIz MUP Srpske navode da je prilikom hapšenja kod osoba pronađeno 20.000 KM, a pretresom lokacija i vozila koje koriste pronađena je, takođe, određena količina novca.


LG 29WN600-W monitor - Idealno.rs\nPočetna / Računari i oprema / Slika i zvuk / Monitori / LG 29WN600-W monitor\nPonuda prodavnice LG Shop za proizvod LG 29WN600-W monitor. Ispravnost cene i podataka proveri na internet stranici prodavnice.\nod 30.931,70 DIN\nLG 29'' 29WN600-W\nLG 29WN600-W IPS\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za LG 29WN600-W monitor i izberi najbolju. Monitori iz kategorije Slika i zvuk je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda LG 29WN600-W monitor i vidi da li ti odgovara ili pogledaj druge proizvode brenda LG. Opis i tehnički podaci proizvoda LG 29WN600-W monitor se mogu razlikovati od onih u internet prodavnici u kojoj obavljaš kupovinu. LG 29WN600-W monitor je dostupan u prodavnici LG Shop po ceni, koja je navedena pored svakog prodavca u meniju "Prodavnice".\nGarantne uslove za LG 29WN600-W monitor proveri u prodavnici u kojoj nameravaš da obaviš kupovinu. Slika za LG 29WN600-W monitor je simbolična, zato se pre kupovine u prodavnici uveri da je proizvod isti.


SportDC - Vesti - Reprezentacije - Važnost utakmice donekl sputala Srbiju (video)e\nPonedeljak, 23.09.2019 01:10\nSelektor "Orlova" Aleksandar Đorđević rekao je posle pobede nad Italijom da je očekivao težak meč, kao i da se u igri srpskog tima osetila važnost utakmice. Selektor nije zadovoljan izgubljenim loptama i reakcijom igrača posle fizičkih duela, ali je pohvalio energiju koju su doneli Lučić i Raduljica.\nAleksandar Đorđević rekao je posle meča da je očekivao težak duel sa Italijanima, ali da nije zadovoljan reakcijom igrača posle fizičkih duela.\n''Treći put da igramo sa Italijom u poslednjih 20 dana. Rekao sam da nije lako pobediti 3-0 čak ni u plej-ofu i kada si mnogo bolji, a mi nismo mnogo bolji. Bili su kompletni, vidite da imaju ponos, kvalitet, vatru, sjajan šuterski tim... U prvom poluvremenu su postizali velike trojke, odlično izvodili penale. Mučili smo se da uđemo u ritam, ali nismo prestali da branimo. Neki igrači koji su nam dali energiju su Lučić koji se vraća, a u napadu Raduljica koji je smirio našu igru. Znali smo šta da radimo. To je normalno, on zna sistem, zna šta se traži od njega i preuzeo je odgovornost. Nisam srećan izgubljenim loptama i reakcijama posle fizičkih duela. Ne želimo tako da reagujemo, hoćemo fizički, ali u smislu košarke. To mladi igrači moraju da shvate. Bilo je to u planu igre, zahtevao sam od njih da se ne reaguje nesportski. Postojala je razlika u doprinosu nekih igrača u ovoj utakmici u odnosu na starije, ali ovo su prve važne utakmice na prvenstvu. Samo da igrači budu opušteniji, sada dolaze utakmice gde je svaka sledeća važnija", rekao je selektor Đorđević na konferenciji za medije.\nSelktor smatra da Srbija može bolje od partije koja je viđena protiv Italije.\n"Očigledno nismo odigrali na vrhunskom nivou, ali ne treba ni tražiti perfektno. Samo kamenčić može da izgradi kuću... Svaka dobra stvar je važna, naši igrači polako dolaze do toga da nije bitno individualno kako igraš, da si zadovoljan sam sobom, samo je bitno da daš doprinos. Osetila se izuzetna važnost utakmice, donela je sigurno i tenziju i nervozu... To je normalno, zbog ovoga smo se spremali. Ovo su utakmice koje ne mogu da se igraju kao prethodne dve, mora na svaku loptu. Svaka lopta je bitna, svaki skok je bitan, svaki poen... Od početka smo bili koncentrisani da odbranom dođemo do pobede, bez obzira na 52 postignuta poena u prvom poluvremenu, vidi se da ekipa bila željna i voljna. Moramo još bolje odbrambeno...", rekao je Đorđević.\nSledeći meč na turniru Srbija igra protiv Portorika u petak.\n"Ekipa koja ima takav karakter, izuzetna ekipa koja dolazi iz fantastične zemlje sa tim karakterom 'ubica' velikih ekipa, to se dešavalo u istoriji. Setimo se kada su naše fantastične reprezentacije gubile od Portorika na velikim prvenstvima. Oni su ekipa sa mnogo ponosa i fizičke snage, karakteristična, igraju košarku sa dosta napadačkog talenta, ne znaš kroz čije uši će 'pljusnuti' trojka...", završio je Đorđević.\nBod ljeskovci, bod Poletu\nSigurna pobjeda Save


SASTANAK SA MISIJOM OEBS-A U SRBIJI - Minority News\nNa sastanku održanom 30. marta 2021. godine sa misijom Evropske unije za bezbednost i saradnju u Republici Srbiji, predsednik Nacionalnog saveta vlaške nacionalne manjine Novica Janošević prešao je u Zužani Pavlikovi i saradnici, stavovi Nacionalnog saveta Vlaha o važnim temama za život Vlaha u Istočnoj Srbiji. Predsednik Janošević obavestio je predstavnike OEBS-a o stepenu prihvatanja izbornog predmeta ′′ Vlaški govor sa elementima nacionalne kulture ′′ kao i rad Saveta tokom pandemije.\nTakođe, misija OEBS je obaveštena i o problemima migracija koja je uslovljena nezaposlenošću kao i ekološkim problemima u većini opština u kojima Vlasi žive. Sa druge strane, naglasak je izvršen na stalni pritisak na Vlahe da se izjasni kao Rumuni. Predsednik Janošević je naglasio da Vlasi ne smatraju sebe Rumunima i da ekstremni stavovi pojedinih rumunskih partija u Srbiji ne doprinose razvoju demokratije i suživota.\nIzjave pojedinih rumunskih parlamentaraca da država Srbija treba da izjednači termine Vlah i Rumun je izazvala negativne reakcije u vlaškoj zajednici. Nacionalni savet kategorički odbacuje tvrdnje da su Vlasi Rumuni a takođe, ne veruje u dobre namere nekih političkih partija, koje nemaju nikakvu podršku u narodu. Navedene partije pokušavaju da pod plaštom brige za ekologiju i vlaški živalj provuku i nametnu političke ideje koje su u suprotnosti sa proklamovanim principima demokratije. Vlasima je u Republici Srbiji Ustavom i Zakonima zagarantovano pravo da se izjašnjavaju kao poseban narod čija je matična država Srbija i nikakve stranke pod laznog brigom za ekološke probleme ne mogu to pravo da ospore, rekao je Janošević.\nIzvor: Nacionalni savet vlaške nacionalne manjine\nFoto: oesc serbia


Lampe: "Stevanović će biti u boksu ono što je Đoković u tenisu!" - Sportske.net\nLampe: "Stevanović će biti u boksu ono što je Đoković u tenisu!"\nCilj srpskog asa „plemenite veštine“ Nikole Stevanovića Džonija je da bude najbolji bokser na svetu, a na putu do vrha pomoć je dobio i od „Lampe boksing promoušna“, na čijem čelu je Davorin Lampe.\nSamo zbog Nikole ovaj Slovenac je postao stanovnik Beograda i zajedno s Stevanovićevim timom svakodnevno kuje planove za Džonijev konačni napad na tron.\nU petak 18. maja u Hali sportova, u meču za odbranu interkontinentalne titule u IBF verziji, 24-godišnji Srbin će se boriti sa Belgijancem Ajubom Nefzijem, a Lampe će debitovati kao Stevanovićev promoter.\n"Razgovarali smo sa psiholozima i analitičarima i proveravali boksere iz Srbije koji su zainteresovani za takmičenje na međunarodnoj sceni. Rezultati testiranja bili su takvi da je Nikola bio bez premca. On ima ogromnu volju, stabilnog je razuma, veliki je radnik i zanimaju ga samo pobede. Odlučili smo se za njega bez mnogo razmišljanja. Očekujemo da će Nikola biti u boksu kao što je Novak Đoković u tenisu.", ističe Lampe.\nLampe navodi da je zajednički cilj da Stevanović bude svetski prvak.\n"Sigurni smo da će, sad ili kasnije, biti najbolji na svetu, a najkasnije sa 25 godina, što je zaista retkost. Iako smo prvi put u Srbiji u Nikoli smo prepoznali šampiona. Meč sa Nefzijem nismo planirali da organizujemo, ali posle dugih razgovora sa savezom i ostalim akterima zaključili smo da bi bilo korisno da Stevanović odradi tu borbu. I za nas će to biti veliko iskustvo, jer ćemo videti kako ljudi „reaguju“ na Džonija."\nStevanović je trenutno treći na listi izazivača, a posle meča sa Nefzijem sledi ono za šta se Nikola priprema ceo život.\n"U septembru ili oktobru ćemo zajedno sa legendarnim promoterom Donom Kingom da organizujemo borbu, takođe, u Beogradu. Nije uobičajeno da King dovede svog boksera na noge izazivaču i to je naša velika šansa. U celom projektu imali smo ogromnu pomoć od ljudi iz Srbije, pogotovu od Bobana Petrovića, koji je bio kod Kinga i obezbedio nam pristupačnu cenu. Nadam se da ćemo spektakularni meč organizovati na najvišem niovu."\nKoliko je ova priča ozbiljna potvrđuje i sledeći podatak.\n"Kuvar iz Novog Zelanda je zadužen za Nikolinu posebnu ishranu. Stevanović je dobio posebne tretmane za treninge, ličnog vozača, obezbeđenje i sponzore. Na njemu je samo da razmišlja o obavezama u ringu.", naglasio je Lampe.


Pandemija /Još jedan kanton u BiH vraća učenike u školske klupe / Radio Sarajevo\nFoto: RTV BPK/Goražde\nPandemija / Još jedan kanton u BiH vraća učenike u školske klupe\n22. 04. 2021. u 16:40:00 Fena\nKako je istaknuto na sjednici, na području BPK Goražde trenutno je povoljnija epidemiološka situacija, a ukupno je aktivno 80 slučajeva koronavirusa.\nOhrabrujućom je ocijenjena činjenica da je sve manji broj pacijenata koji imaju potrebu za hospitalizacijom te je naglašeno da se na bolničkom liječenju nalazi ukupno 21 osoba. Deset pacijenata je u Kliničkom centru Univerziteta u Sarajevu (KCUS), dok se 11 osoba nalazi na liječenju u Covid odjelu Kantonalne bolnice.\nU vanbolničkom izolatoriju Đački dom trenutno nema hospitaliziranih pacijenata i on je privremeno zatvoren, a kako je rečeno, ukoliko se ukaže potreba, on će ponovo biti stavljen u funkciju.\nRazmatarajući naredbe koje ističu sutra, Krizni štab preporučio je produženje mjera o ograničenom kretanju u periodu od 21 do 5 sati ujutro, nošenje zaštitnih maski te ograničenju broja osoba na otvorenom i u zatvorenom prostoru, dok je za odvijanje nastave u osnovnim i srednjim školama na području kantona, predložen povratak učenika u školske klupe, piše Fena.\n„Najviše smo danas raspravljali da li primijeniti A ili B model nastave, a nakon sagledavanja cjelokupne epidemiološke situacije te dostavljenog mišljenja ministarstva za obrazovanje i Zavoda za javno zdravstvo BPK Goražde, Krizni štab uputio je prema Vladi BPK Goražde preporuku da se učenici od ponedjeljka vrate u školske klupe. Ostale mjere koje ostaju i dalje na snazi, s obzirom da su one usklađene sa federalnom naredbom“, kazao je resorni ministar Eniz Halilović.\nS obzirom da je na adresu štaba upućen niz pitanja o pomjeranju perioda ograničenog kretanja, Halilović je naglasio da kantonalni štab ne može mijenjati tu naredbu.\n„Mi kao Krizni štab BPK Goražde ne možemo donositi različite mjere u odnosu na federalne, a ukoliko on donese drugačije mjere, mi ćemo to uskladiti na nivou kantona“, kazao je Halilović.\nTagovi: Eniz Halilović škola đaci Goražde krizni štab Covid-19 koronavirus\nBPK / Goražde: Počela vakcinacija građana u porodičnim ambulantama\nBPK / Goražde: Zaražene dvije odgajateljice iz vrtića i prosvjetni radnici\nBijeljina / Ekshumacija u BiH: Pronađeni posmrtni ostaci\nTwitter / Nakon podnesene krivične prijave: Tegeltija odgovorio Kojoviću


Helsinški odbor pozvao Srbe da izađu na izbore\nHelsinški odbor je danas još jednom uputio poziv kosovskim Srbima da izađu na parlamentarne izbore zakazane za 12. decembar.\nU okviru kampanje koju sprovodi i koja predviđa ukupno pet etapa, Helsinški odbor ima za cilj da pozove Srbe da se aktivno uključe i u što većem broju izađu na ove izbore. Izvršni direktor Helsinškog odbora, Ivan Kuzminović, kazao je da su u okviru kampanje koju sprovode bili na Štrpcu i od kuće do kuće razgovarali sa ljudima. Kuzminović kaže da je u razgovoru sa kosovskim Srbima, jasno da je interesovanje Srba za ove izbore veliko, da po prvi put Srbi imaju za koga da glasaju i da je ohrabrujuće što se iz Beograda čuju poruke da oni koji izlaze neće biti sankcionisani. “Participacija na demokratskim izborima je nužan preduslov da se počne normalan život. Ukoliko Srbi budu izašli u dovoljno velikom broju da budu dobro predstavljeni u kosovskom parlamentu, ne postoji mogućnost da se tu nešto izgubi, tu može samo da se dobije, tu može da dobije srpska zajednica na Kosovu i Kosovo kao celina, jer smo prvi put u situaciji da se Srbi uključuju potpuno iskreno u politički život Kosova i da svoju budućnost ovde grade sa većinski albanskom populacijom’, kazao je Kuzminović. Dušan Bogdanović, direktor “Fondacije Biljana Kovačević Vučo’ je istakao da ovi izbori pokazuju da se Kosovo kreće ka izgradnji pune istitucionalne i političke zrelosti, izgradnji punog demokratskog kapaciteta u kojem će svi građani bez obzira na to da li su Albanci ili Srbi imati puno pravo da učestvuju u političkom i društvenom životu zemlje. “Ovo je uvođenje kosovskog društva u normalne, rutinske, političke, demokratske tokove. Iskustva Srba iz 90-ih godina, počev iz Bosne, preko Hrvatske i Kosova pokazuju da su Srbi u tim krajevima bivše Jugoslavije počeli da shvataju da upravljati njima daljinskim upravljačem iz Beograda uvek donosi jako malo koristi, a štete veoma mnogo. Razgovarajući sa ljudima u Štrpcu videli smo da se i ovde ljudi sve više okreću životu i rešavanju životnih problema koji su konkretni i koji su vezani za tlo na kome žive, samim tim i da se rešenja mogu tražiti samo ovde’, kazao je Bogdanović. Govoreći o velikom broju srpskih lista bivši gradonačelnik Knina, Drago Kovačević je kazao da je to donekle dobro, jer kosovskim Srbima pruža mogućnost odabira. “Verujem da sve liste nemaju jednake izglede. Značajna iskustva manjina su da manjine uglavnom izlaze sa jednom listom, ali to je više stvar nekih konkretnih računica. Mislim da je ovo dobro, jer će unutar srpske zajednice isfiltrirati stvari po kojma će se raditi artikulacija na nivou zajednice kasnije’, kazao je Kovačević, na konfereniciji u Medija centru u Čaglavici. Članovi Helsinškog odbora su juče boravili na Štrpcu, gde su po slučajnom uzorku birali kuće u koje su odlazili kako bi na temu kosovskih parlamentarnih izbora razgovarali sa ljudima. To je treća od ukupno pet etapa koliko predviđa njihova kampanja koja ima za cilj da pozove Srbe da izađu na izbore.


Vesti online / Vesti / Svet / El Čapo "pao" zbog sujete\nMeksičke vlasti saopštile su da su uspele da otkriju lokaciju na kojoj se krije odbegli narko bos Hoakin "El Čapo" Gusman i da ga uhvate zahvaljujući intervjuu koji je on u tajnosti imao pre nekoliko meseci sa američkim glumcem Šonom Penom.\nŠon Pen "pomogao" u hapšenju El Čapa\nPenov intervju sa Gusmanom, koji je dosad dvaput bežao iz maksimalno obezbeđenih zatvora u Meksiku, objavljen je u subotu kasno uveče na sajtu američkog časopisa "Roling Ston", prenela je agencija AP.\nIntervju je navodno održan na nepoznatoj lokaciji u Meksiku krajem 2015. godine, nekoliko meseci pre nego što će El Čapo biti ponovno uhvaćen prošlog petka u gradu Los Močis, u pokrajini Sinaloa, nakon što je bio u bekstvu šest meseci.\nHteo da se snimi film o njegovom životu\nPen je u intervjuu za "Roling Ston" potvrdio da je EL Čapo bio zainteresovan da se snimi film o njemu i želeo je da u tom projektu učestvuje Kejt del Kastiljio, koja je omogućila sastanak Pena i Gusmana.\nU intervjuu sa Šonom Penom, Gusman je pokušao da odbrani svoju ulogu na čelu najvećeg narko kartela u svetu. Na pitanje da li je on kriv za visoke stope zavisnosti od droge, odgovorio je - Ne, to nije tačno zato što se onog dana kad ja umrem zavisnost neće nimalo smanjiti.\nJedan zvaničnik meksičkih bezbednosnih snaga je za AP potvrdio, zahtevajući anonimnost jer nije ovlašćen da govori na tu temu, da je upravo intervju sa Penom u oktobru uputio vlasti u to da se El Čapo krije u ruralnom delu savezne države Durango.\nPolicajci su tada odlučili da ne otvaraju vatru na Gusmana jer se nalazio u društvu dve žene i jednog deteta. On je tom prilikom uspeo da pobegne, ali su ga vlasti kasnije ipak locirale u kući u Los Močisu, u kojoj su ga, nakon pucnjave u kojoj je poginulo pet ljudi, uhapsili meksički marinci.\nMeksička državna tužiteljka Areli Gomes je u petak rekla da su Gusmanovi kontakti sa glumcima i producentima, u vezi mogućeg snimanja filma o njegovom životu, dali vlastima nove informacije o lokaciji najozloglašenijeg svetskog narko bosa.\n* Tarantino priznao: Ovo sam želeo celog života\n* Ovom glumcu su oprostili posedovanje droge\nSVET VIDEO: Hapšenje poslednjeg meksičkog dona\nŠOUBIZNIS Šonu Penu nije žao zbog intervjua sa narko bosom


Selidbe Crna Gora i selidbe Bosna\nSelidbe u zemlje u okruženju\nPosle ostvarenog velikog uspeha na domaćem tržištu, agencija Beo Selidbe Vas sa zadovoljstvom obaveštava da je proširila svoje poslovanje i na zemlje u regionu. Naime, pored selidbi i transporta u Beogradu i širom Srbije, organizujemo i međunarodne selidbe i prevoz robe u Crnu Goru, kao i Bosnu i Hercegovinu. Nastavljajući sa pružanjem kvalitetnih i profesionalnih usluga, predstavljamo Vašeg pouzdanog partnera za transport najrazličitije palete robe i stvari, u manjim ili većim količinama na pomenutim relacijama.\nUz našu sveobuhvatnu pomoć selidba koju ste planirali biće obavljenja bez stresa i nepotrebnog nerviranja. Zahvaljujući našem načinu rada, odnosno dobroj organizaciji pruža Vam se mogućnost selidbe i transporta do Crne Gore i BiH, u najkraćem mogućem roku, na obostrano zadovoljstvo. Po dogovoru sa Vama pomenute poslove obavljamo po principu „ključ u ruke“ vršeći pri tom zaštitu i pakovanje Vaših stvari, demontažu nameštaja, utovar stvari, prevoz transportnim vozilima, istovar i montažu nameštaja.\nTakođe tu smo za Vas ukoliko želite selidbu po principu „od vrata do vrata, odnosno ako želite sami da pripremite Vaš nameštaj i stvari za selidbu, koje će naš tim po dogovoru preuzeti i sigurno prevesti na novu adresu. U bilo kom obliku da odaberete naše usluge, budite uvereni da ćemo odgovorno pristupiti njihovom izvršenju i omogućiti Vam selidbu i transport iz Srbije ka Crnoj Gori ili Bosni, kao i obratno, u najkraćem vremenskom periodu.\nTokom transporta brinemo o tome da sve Vaše stvari budu maksimalno obezbeđene kako ne bi došlo do eventualnih oštećenja ili gubljenja istih. Naši pouzdani vozači, iza kojih je višegodišnji rad zaduženi su za prevoz i selidbe kako na teritoriji Srbije, tako i do Crne Gore i Bosne i Hercegovine. Njihovo iskustvo na polju dugih vožnji čak i kada su zahtevniji putevi u pitanju, omogućuje nam da Vam garantujemo za sigurnost stvari koje prevoze do dogovorene lokacije.\nPribavljanje neophodnih dozvola i obavljanje carinskih procedura zna da bude veoma zamorno i dugotrajno, ukoliko nemate iskustva na ovom polju. Pored standardnih usluga koje možemo da Vam pružimo a vezane su za selidbe i transport, obezbedićemo Vam i svu neophodnu papirologiju za nesmetan prelazak graničnih prelaza. Nezavisno od toga da li je reč o prevozu robe kamionom ili kombi vozilom, pobrinućemo se da bez većih zadržavanja na putu, Vaša selidba za Crnu Goru ili Bosnu, bude brza i efikasna.\nAgencija Beo Selidbe specijalizovana je i za prevoz teških stvari i tereta na pomenutim destinacijama, kao što su kase, klaviri, rashladne vitrine, pica peći, TA peći ili neke posebne mašine, kao i specijalnih tereta poput umetničkih slika za koje su potrebni posebni papiri. Stojimo Vam na raspolaganju 24h, 7 dana u nedelji, tokom čitave godine bilo da je u pitanju selidba stambenog ili poslovnog prostora u Crnu Goru ili Bosnu. Posvećeni smo tome da Vam kao našim cenjenim klijentima obezbedimo najbolju uslugu, po konkurentnoj ceni na tržištu, bez obzira na specifičnost Vaših zahteva,\nTakođe ukoliko je pre transporta, izvesnu količinu robe potrebno skladištiti na određeno vreme, možemo i na ovom polju da Vam izađemo u susret i ponudimo Vam svoje usluge. Posebne pogodnosti nudimo firmama i klijentima koji se odluče za redovni prevoz robe na relaciji Beograd – Crna Gora, kao i Beograd – Bosna i Hercegovina. naš način rada prepoznatljiv je po sigurnosti koju Vam možemo pružiti, pouzdanosti, ljubaznosti, odgovornosti i poštovanju svih dogovora sa Vama.\nSelidbe i transport – Crna Gora i BiH – usluge:\n- besplatna procena selidbe i transporta\n- zaštita, pakovanje, demontaža i montaža stvari, utovar i istovar\n- prevoz kombi vozilima i kamionima\n- selidbe stanova, kuća, kancelarija, firmi, vikendica\n- prevoz specijalnih tereta\n- skladištenje stvari na određeno vreme\n- nabavljanje neophodne dokumentacije za prelaz graničnih prelaza


Federalni sanitarni inspektori su na graničnim prijelazima BiH, prema do sada dostupnim informacijama, zaključno s 29.3.2020. godine, izdali su ukupno 19.838 rješenja o stavljanju putnika/osoba pod zdravstveni nadzor/ograničeno kretanje/izolaciju na period od 14 dana.\nNadzorima i mjerama je obuhvaćeno i ukupno 2.340 državljana BiH s prebivalištem u RS koji su u BiH ušli preko graničnih prijelaza koji se nalaze na području FBiH, te su podaci - spiskovi s imenima, prezimenima, i adresama ovih osoba blagovremeno dostavljeni Inspektoratu Republike Srpske na daljnje postupanje i provođenje mjera izolacije. To vrijedi i za 224 državljana BiH s prebivalištem na području Brčko Distrikta BiH, za koje su podaci dostavljeni Inspektoratu Brčko Distrikta.\nDanas ističu mjere iz 2.265 rješenja o izolaciji koja su izdali federalni inspektori, uključujući i rješenja izdata na GP Aerodrom Tuzla, čime je do sad za ukupno 4.168 osoba istekao period obavezne izolacije u trajanju od 14 dana.\nObavještavamo osobe kojima je izrečeno rješenje o izolaciji da rješenje prestaje da važi istekom propisanog perioda izolacije od 14 dana. Naime, ukoliko su se osobe kojima su izdata rješenja o izolaciji pridržavale izrečenih mjera i svakodnevno javljale nadležnoj epidemiološkoj službi, te do isteka perioda izolacije nisu imale nikakve simptome zaraze, zdravstveni nadzor se okončava nakon 14 dana.\nKantonalni policijski organi svakodnevno vrše kontrole lica kojima su federalni sanitarni inspektori izdali rješenja o stavljanju pod zdravstveni nadzor/obaveznu izolaciju.\nVezano za kontrolu formiranja i kretanja cijena u FBiH, dežurni tim federalnog tržišnog inspektorata je 29.3.2020 na području Sarajevskog i Tuzlanskog kantona izvršio sedam inspekcijskih i osam kontrolnih nadzora, te podnio šest prekršajnih naloga u iznosu od 8.250 KM.\nU periodu od 15. do 29.3.2020. godine na području Sarajevskog i Tuzlanskog kantona (od 23.3.2020. godine), obavljeno je 108 inspekcijskih i 126 kontrolnih nadzora u apotekama i drugim prodajnim objektima. Podneseno je 108 prekršajnih naloga u iznosu od 204.900 KM. Kod 126 subjekata nadzora nisu utvrđene nepravilnosti u poslovanju, odnosno da prijave građana nisu bile utemeljene.\nPovećanje cijena artikala s liste proizvoda na koje se primjenjuje mjera neposredne kontrole cijena (brašno, ulje, riža, kvasac, povrće, voće, zaštitne maske, sredstva za dezinfekciju itd.) je do sad evidentirano kod ukupno 17 subjekata nadzora, saopćeno je iz Federalne uprave za inspekcijske poslove.